Evo koja sredstva su najbolja za čišćenje kuće i automobila – Uradi-zaradi Blog\nČišćenje kuće Ostalo Saveti i trikovi za kuću\nSvi smo svesni važnosti održavanja higijene. Danas su raznovrsna sredstva za čišćenje dostupnija i brojnija nego ikad, pa je čisto okruženje, uz pravi odabir preparata, i vrlo lako za održavanje.\nNeadekvatna higijena, ne samo što nije prijatna našem oku, već može da ima posledice, a na duže staze može da utiče i na funkcionalost objekta o kome je reč. Sredstva za čišćenje, kako naših domova, tako i vozila, veoma su efikasni borci protiv nečistoća, a neka njih su toliko delotvorna da ih bez problema možemo koristiti u obe svrhe.\nU nastavku ovog teksta, potrudili smo se da izdvojimo najbolje sredstva za čišćenje kuće i automobila koje verovatno već posedujete. Zato, nastavite sa čitanjem ovog teksta da bi ste ih i saznali.\nPasta za zube - čisti naše zube, i još po nešto\nKada je reč o versatilnosti svakodnevnih sredstava koje svako od nas poseduje u svom domu pasta za zube se definitivno nalazi na prvom mestu zbog svoje široke primene i efikasnosti kada je reč o čišćenju.\nPored toga što održava naš osmeh blistavim i lepim, pasta za zube koriste i mnogi profesionalni čistači jer ovaj proizvod uspešno skida duboke slojeve prljavštine koji se mogu uhvatiti na prednjim i zadnjim svetlima automobila.\nOdržavanje čistoće u našem automobilu ga održava u optimalnom stanju, što nam u velikoj meri pomaže da se, kada dođe vreme da ga zamenimo ili prodamo, ostvari njegova prodaja po najpovoljnijim cenama, koje će i nama odgovarati.\nZamagljenim svetlima se lako vraća sjaj tako što se zaštitna plastika spoljašnjih svetla na vozilu, nekoliko puta, dobro premaže mešavinom paste za zube i vode i ispere. Ovaj proces treba ponavljati nekoliko dana za redom i ubrzo će se videti veliki napredak.\nImajte na umu da zamagljena svetla mogu otežati vidljivost i tako ugroziti vašu bezbednost ali i bezbednost drugih učesnika u saobraćaju. Međutim, ova tehnika izbeljivanja svetala, iako je veoma koristna, ne može u temeljno očistiti prljava svetla, već služi samo da im da dodatan sjaj, pa se zato preporučuje da se ova metoda praktikuje tek nakon što najveći sloj prljavštine sa vaših svetala otklonjen.\nLako i efikasno održavanje staklenih površina\nStaklene površine u našim domovima se ne razlikuju u velikoj meri od staklenih površina na našim automobilima. Naime, kljuć održavanja čistoće staklenih površina na našem automobilu leži u temeljnosti.\nVažno je imati na umu da prozori našeg automobila, pored toga što se mogu zaprljati sa spoljašnje strane, mogu isrpljati i iznutra. Međutim, korišćenje spreja za brisanje staklenog nameštaja vam može pomoći da lako i efikasno održavate staklene površine i na vašem vozilu.\nSredstva za čišćenje staklenog nameštaja su uglavnom slabijeg intenziteta, ali je njihova cena veoma pristupačna, a ona, takođe, uspešno otklanja sve masne naslage i sa staklenih površina naših vozila.\nZato, ukoliko vam je potrebno brzinsko čišćenje staklenih površina na vašem automobilu, sredstva za čišćenje staklenog nameštaja pružaju idealno i povoljno rešenje.\nUspešno otklonite rđu uz pomoć limunske i alkoholne kiseline\nRđa, odnosno korozija, određenih delova vozila može biti veoma mukotrpan all i opasan problem. Ona se u najvećoj meri javlja na delovima automobila koji su konstantno izloženi surovim spoljnim uslovima.\nSrećom, postoji veliki broj stvari koje se mogu naći u svakom domaćinstvu koje sa lakoćom otklanjaju rđu sa skoro svake površine, a evo koje su najefikasnije.\nAlkoholno sirće je najefikasnije, prirodno, sredstvo za otklanjanje rđe koje se može naći u vašem domu. Naročito je efektivno kada je reč o otklanjanju rđe sa manjih predmeta, jer njih možemo ubaciti u posudu punu alkoholnog sirćeta i sačekati da ono učini svoju magiju.\nNakon 24 sata, sva rđa sa predmeta bi trebalo da ispari, a predmet koji ste ubacili u posudu će izgledati blistavo i sjajno kao da ste ga upravo kupili.\nLimunova kiselina je drugo najdelotvornije prirodno sredstvo za skidanje rđe, odmah iza alkoholnog sirćeta. Ukoliko ste se našli u situaciji da, i nakon iscrpljujućeg brisanja, rđa sa određene površine ne može da se skine, pokušajte da je natopite sokom od limuna.\nVisoka koncentracija kiseline koja se nalazi u limunu će posle samo nekoliko sati, zaći duboko u srž rđe i uspešno početi da je razgrađuje što će vam u velikoj meri olakšati čišćenje, jer će i najtvrđi slojevi rđe, ovim putem postati fragilniji.\nOdržavanje zadovoljavajućeg nivoa higijene je vrlo jednostavan proces, koji zahteva malo pažnje a donosi brojne prednosti. Kada je reč o automobilima, ali i drugim predmetima, kvalitetna nega će ga održavati u vrhunskom stanju dugo godina.\nNadamo se da ste, nakon čitanja ovog teksta, saznali nekoliko stavki koje će vam pomoći da na efikasan i lak i način otklonite nečistoće sa vašeg vozila pomoću sredstava koje se mogu naći u svakom domaćinstvu.\nAko želite profesionalno čišćenje kuće, pozivamo vas da pogledate sve naše pakete jednokratnog ili mesečnog čišćenja OVDE!\nPingback:\tZnačaj javne rasvete za uređenje naselja – Uradi-zaradi Blog


Obeleženo 15 godina rada Agencije za zaštitu životne sredine | Energetski portal Srbije\nObeleženo 15 godina rada Agencije za zaštitu životne sredine\n05.11. 2019 Vesti | Srbija | Održivi razvoj | Zaštita životne sredine\nSvečanom akademijom je obeleženo 15 godina rada Agencije za zaštitu životne sredine, koja je okupila veliki broj gostiju iz zemlje i inostranstva, sa ciljem sumiranja i predstavljanja postignutih rezultata Agencije i razmene iskustava u oblasti zaštite životne sredine, trajnih i održivih rešenja za poboljšanje kvaliteta vazduha i vode sa gostima iz zemlje i inostranstva.\nNa svečanoj akademiji održanoj u petak, 1. novembra, kao domaćin, prvo se obratio direktor Agencije za zaštitu životne sredine Filip Radović i ponosno istakao da se Agencija u prvih 15 godina rada plasirala visoko, kako na domaćoj, tako i na međunarodnoj sceni, sa agencijama, čiji su budžeti na desetine puta veći od budžeta Agencije i zahvalio se zaposlenima bez kojih taj uspeh, između ostalog, ne bi bio moguć: “Priznanje za naš rad dolazi iz Evrope. Imali smo čast da nas je prvi put posetio direktor Evropske agencije za zaštitu životne sredine i rekao da je naša zemlja spremna da bude članica Evropske agencije i pre nego što postane deo Unije„, rekao je Radović. On je dodao da sada naši stručnjaci učestvuju rame uz rame sa stručnjacima iz Evrope na raznim projektima i participiraju u raznim radnim grupama, a da je oprema koju koristimo harmonizovana sa evropskim standardima.\nSamo Agencija za zaštitu životne sredine sprovodi monitoring kvaliteta vazduha\n“Trudili smo se da značaj o životnoj sredini približimo običnom čoveku i uspeli smo da pokažemo koliko je to važan deo za sve nas kada govorimo o kvalitetu života. Naša tema će zasigurno biti tema broj jedan na agendi međunarodnih institucija, kao i u našim životima u vremenu koje pred nama. Mi smo tu da nastavimo da radimo i ukazujemo na stvari koje su od važnosti za ulaganje u životnu sredinu jer ono nikada nije trošak, već je to ulaganje u našu bolju budućnost”, zaključio je Radović.\nTakođe, prisutnima su se obratili i poznati gosti iz inostranstva, direktor italijanskog nacionalnog Instituta za zaštitu životne sredine i istraživanja Luka Demikeli i autor čuvenog bestselera Njujork tajmsa „Neka bude voda – izraelsko rešenje za svet koji gladuje“ Set Sigel.\n“Srbija može biti ponosna što ima ovako modernu instituciju kao što je Agencija za zaštitu životne sredine. Mi smo pre već mnogo godina uspostavili saradnju između naših agencija, a nedavno je u poseti Srbiji bio i naš ministar za zaštitu životne sredine i tom prilikom smo našu saradnju podigli na nivo vlade. Ovde ne govorimo samo o prijateljstvu, već i o načinu da uspostavimo saradnju i da kanališemo napore i sredstva, kako bismo mogli da upravljamo velikim projektima u okviru zaštite životne okoline”, istakao je Demikeli.\n“Srbija i Agencija za zaštitu životne sredine treba da nastave vredno da rade kao i do sad i da se bave zaštitom životne sredine. Pored toga, jako je bitno da se, kao i sa svakom krizom, bavite tretmanom otpadnih voda, da se ulaže jednako energije i jednako finansija u ovaj problem, jer to je svakako problem koji predstavlja rizik po zdravlje stanovništva i ljudi”, rekao je Set Sigel. On je naveo primer otpadnih voda u Izraelu, koji nije doneo odluku “juče” da nešto uradi, već je to bila generacijska i društvena odlika, te je u toku 70 godina uloženo više milijardi dolara u rešavanje tog problema. “Izrael je učinio sve kako bi se izborio sa tim problemom i izgradili su poseban infrastrukturni sistem za preradu otpadnih voda. Time su uspeli da 90 odsto otpadnih voda sada mogu da koriste u poljoprivredi”, naveo je Sigel.\nInstitut za zaštitu životne sredine i istraživanja


NOVI DETALJI O LIKVIDACIJI OSTOJIĆA! Uhapšeno nekoliko osoba... - GlobalCir\nMiloš Ostojić (30) iz Istočnog Sarajeva ubijen je u utorak, u klasičnoj sačekuši u tom gradu, a policija RS danas je uhapsila više osoba koje se mogu dovesti u vezu s ovom likvidacijom. Ostojić je likvidiran sa tri hica, u 23.05, kad je izašao iz auta kod kluba “Sparta”, čiji je suvlasnik.\nKako saznajemo, maskirani ubica potom je izašao iz golfa pet i ispalio prema njemu rafal s leđa te pobjegao, a ubrzo je golf nađen zapaljen u selu Ivanići, u opštini Istočno Novo Sarajevo. Građani su zvali policiju i ulice su ubrzo bile blokirale, a Ostojić je hitno prebačen u bolnicu “Srbija”. Kako su rekli iz ove zdravstvene ustanove, dovezen je bez pulsa i nije davao znake života, a imao je tri prostrijelne rane u karlici i preponama.\nU Sarajevu su danas zbog dovođenja u vezu s ovim slučajem uhapšeni muškarac i žena nakon što im je policija opkolila reno klio crnogorskih registarskih oznaka ispred zgrade Ambasade SAD. Suvada Kuldija, portparol MUP-a KS, nije mogla da potvrdi informaciju da se uhapšena lica dovode u vezu s ubistvom mladića, ali je istakla da su sarajevski policajci na zahtjev PU Istočno Sarajevo kontrolisali jedno vozilo, a lica predali u PU Istočno Sarajevo.


Nexsas čekić NTL 1000g cena, cene Srbija, prodaja Beograd Novi Sad Niš\nNexsas čekić NTL 1000g cene\nTrenutno nemamo slike za Nexsas čekić NTL 1000g\nEPonuda nije internet prodavnica već Vam omogućava da brzo i lako nađete Nexsas čekić NTL 1000g po najjeftinijoj ceni. Naš cilj je da kupci budu što bolje informisani o ponudi Nexsas čekić NTL 1000g na tržištu Srbije. Vrlo lako nalazite željeni proizvod za kategoriju Čekići cene, ne morate da lutate od sajta do sajta za Nexsas Čekići, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nexsas čekić NTL 1000g sa PRODAVCEM. EPonuda ne može da garantuje potpunu tačnost specifikacije i slika za Nexsas čekić NTL 1000g. Pre kupovine, podatke za Nexsas čekić NTL 1000g proverite na sajtu PROIZVOĐAČA.


Bernar Kaznev novi premijer Francuske\nBernar Kaznev, premijer Francuske (arhiva)\nFrancuski predsednik Fransoa Oland imenovao je ministra unutrašnjih poslova Bernara Kazneva za premijera.\nKaznev će naslediti Manuela Valsa, koji je u utorak podneo ostavku kako bi od Socijalističke stranke zatražio nominaciju za predsedničke izbore iduće godine. Vals, 54-godišnji političar ušao je u trku pošto je Oland prošle nedelje objavio da se neće ponovo kandidovati za predsednika Francuske.\nKaznev je u svojstvu ministra unutrašnjih poslova u poslednje dve godine predvodio odgovor vlasti na niz napada islamskih ekstremista u kojima je poginulo više od 200 ljudi, uključujući prošlogodišnje koordinisane napade u Parizu u kojima je poginulo 130 osoba.\nUkoliko Vals pobedi na primarnim izborima socijalista u januaru, biće u trci sa Fransoa Fijonom, 62-godišnjim bivšim premijerom, koji je prošle nedelje lako osvojio nominaciju svoje desničarske Republikanske partije.\nDva kruga francuskih predsedničkih izbora su planirani za idući april i maj.


“Milenijum tim” tužio dva medija sa juga Srbije, traži 300.000 evra | Bujanovačke\nPočetna DRUŠTVO “Milenijum tim” tužio dva medija sa juga Srbije, traži 300.000 evra\n“Milenijum tim” tužio dva medija sa juga Srbije, traži 300.000 evra\nBujanovačke7. apr 2021.DRUŠTVO, NASLOVNA, Uncategorized @sr0\nBujanovac, 7. april 2021. Zbog tekstova koje su objavili nasvojim portalima, odnosno izveštaja sa konferencija za štampu Narodne stranke, beogradska kompanija Milenijum tim, koja je široj javnosti postala poznata nakon rušenja u Savamali, tužila je leskovačku agenciju Jugpres i vranjski portal Info Vranjske i njihove glavne urednike i potražuje ukupno 300.000 evra na ime povrede ugleda kompanije.\nKako prenose Južne vesti, oba teksta su izveštaji sa konferencija Narodne stranke u Vranjskoj Banji i Leskovcu, na kojima su lideri Narodne stranke govorili o kupovini jednog od hotela u Vranju i kupovini i iznajmljivanju nekadašnje zemlje Plantaža kod Leskovca.\nZa svaki od ova dva teksta, tužilac traži po 100.000 evra\nOva kompanije do sada nije poslala redakciji Jugpresa nikakav demanti niti reakciju na izveštaje sa ove dve konferencije zanovinare, a nisu tužili ni Jeremića i Aleksića zbog onoga što surekli, već Jugpres koji je, kao i drugi mediji, preneo veran izveštaj sa konferencije za novinare, što može da se proveri i sa objavljenog TV snimka događaja – saopštavaju iz Jugpresa.\nIsta tužba došla je i na adresu Info Vranjskih i njegovog urednika Saše Stojkovića za tekst „Jeremić: Milenijum tim jedan od najvećih asova korupcije“ koji je, takođe, izveštaj sa konferencije opozicione Narodne stranke u Vranjskoj Banji.\nTužba se isključivo odnosi na stavove koje su izneli ljudi iz Narodne stranke, kažu u ovom mediju, a Info Vranjske su tužene uz traženje astronomske oštete verovatno zato, kako objašnjavaju, što su profesionalno radile svoj posao i prenele isključivo ono što je rečeno na terenu, i kasnije u podkastu koji je njihov urednik uradio sa Vukom Jeremićem.\n-Ovo je direktan napad na nas, novi pokušaj da nas unište i utišaju i taj jedan makar slabašan glas javnosti koja ne želi da ćuti i žmuri na sve ovo što se dešava u stvarnosti – kaže Stojković.\nPored medija sa juga Srbije, Milenijum tim tužio je, saopštavaju iz Koalicije za slobodu medija, i dnevni list Danas, portal Nova i kablovske televizije N1 i NewsMax Adria, a njihove članice, kako kažu u saopštenju, izražavaju duboku zabrinutost zbog pritiska koji se sprovodi nad većim brojem medija.\n“Napominjemo da ova kompanija pre podnošenja tužbi nije zvanično demantovala ni jednu od informacija niti je zatražila od tuženih medija da objave njihov odgovor na iznete navode sa konferencija za medije Narodne stranke – saopštavaju iz Koalicije za slobodu medija.\nDodaju da su ogromne naknade štete koju ova kompanija zahteva u tužbama ogoljeni vid pritiska koji samo po osnovu plaćanja takse na odgovor na tužbu praktično vodi gašenju utuženih lokalnih medija, pritiska kojim se želi poslati poruka i svim drugim medijima da mogu biti preko noći ugašeni ukoliko ne poštuju moć velikih kompanija, a ozbiljno se ugrožavaju javno informisanje i sloboda i pravo građana u lokalnim zajednicama da budu obavešteni o svim događajima bez cenzure.\nNa tužbe Milenijum tima posebno je reagovalo i Poslovno udruženje asocijacije lokalnih i nezavisnih medija Lokal pres, čija je Jugpres jedna od članica.\nMilenijum tim posluje na jugu Srbije i to kroz izgradnju stanova za pripadnike snaga bezbednosti u Nišu i Vranju, a nedavno su kupili i hotel u centru Vranjske Banje, a konferenicje opozicije o toj investici su upravo predmet tužbe.\nOvu transakciju je kontrolisao Savet za borbu protiv korupcije i ocenio “da postoje indicije da se tokom privatizacije desilo organizovano krivično delo i unapred dogovorena kupovina ispod tržišne vrednosti”.\nPrevious PostVakcinacija bez prijave na Medicini rada Doma zdravlja Bujanovac Next PostDanas su Blagovesti, praznik posebno važan za vernike juga Srbije


24-05-2019 13:10 Svet Planeta\nPakistan je rekao da je spreman da posreduje između Vašingtona i Teherana, jer je iranski ministar spoljnih poslova doputovao na razgovore u Islamabadu u trenutku rastućih tenzija na Bliskom istoku.\nIslamabad je zabrinut zbog situacije u regionu dok SAD gradi svoje vojno prisustvo u Persijskom zalivu, ali je ukazao da neće zauzeti stranu u intenziviranju sukoba između Vašingtona i Teherana.\n"Ako je potrebno, Pakistan je spreman da igra konstruktivnu i pozitivnu ulogu u tom pogledu", rekao je portparol pakistanskog Ministarstva spoljnih poslova Mohamad Faisal na brifingu za medije u četvrtak.\nRanije tog dana, iranski ministar spoljnih poslova Javad Zarif doputovao je u Islamabad na razgovore sa svojim pakistanskim kolegom zakazanim za petak.\nFaisal je rekao da se Pakistan protivi nasilnim eskalacijama i želi izbjeći sukob velikih razmera u regiji: "Pakistan podržava dijalog u svim situacijama. Ako bude bilo kakvih problema, to bi trebalo rešiti mirnim dijalogom i pregovorima."\nKuća u plamenu, rešetanje na sve strane (VIDEO), više o tome OVDE.


Vesti online / Vesti / Svet / Ruski avioni kreću u izviđački let iznad SAD\n"Od 25. do 30. marta, ruska grupa inspektora planira da izvede osmatrački let sa ruskim avionom Tu-154M LK-1 u vazdušnom prostoru iznad SAD. Predstojeći let će biti izvršen sa aerodroma otvorenog neba Grejt Fols sa maksimalnim dometom do 5.130 kilometara", navodi se u izveštaju.\nU istom periodu rusko-beloruska grupa će izvesti osmatrački let sa avionom An-30B iznad Poljske. Maksimalni domet leta bi trebao da bude 1.400 kilometara i izvodiće se po dogovorenoj maršruti. Istovremeno, poljski stručnjaci će kontrolisati proceduru korišćenja opreme za praćenje i poštovanje odredbi koje su predviđene sporazumom.\nIzviđački avion An-30B pripada klasi aviona koji su namenjeni za korišćenje bilo kakvog oružja. Avion i njegova oprema za izviđanje (aero-fotoaparati) prošli su međunarodnu proveru, u kojoj su učestvovali i ruski stručnjaci, što isključuje upotrebu tehničkih sredstava koja nisu predviđena sporazumom.\nTreba napomenuti da se izviđački letovi u okviru sporazuma izvode u cilju veće otvorenosti i transparentnosti u vojnim aktivnostima zemalja potpisnica, kao i zbog povećanja bezbednosti, prenosi "Zvezda".\nSVET SAD blokirale isporuke ruskih aviona Iranu?


5 znakova da je PMS ozbiljnija stvar nego što ste ikada mislili, Page 1\n5 znakova da je PMS ozbiljnija stvar nego što ste ikada mislili\nBy RedakcijaPosted on Oct 31, 2017 Nov 14, 2017\nPredmenstrualni sindrom (PMS) je niz promena u radu hormona kod žena, koji se manifestuje pojavom emocionalnih, psihičkih i fizičkih simptoma… Ovo je definicija koju žene vrlo dobro znaju, ali i svakog meseca osećaju na svojoj koži. Iako PMS možda zanemarujemo, postoje znaci koji nas podsećaju da na ovaj sindrom obratimo malo više pažnje.\nĆudljivost, tišina, buka, svađa, stalna razdražljivost, plakanje, osećaj netrpeljivost, želja za samoćom – sve su to pomešana emotivna stanja kojima žene teže kada uđu u PMS i tada je najbolje ne dirati ih i ne tražiti od njih posebna objašnjenja za postupke.\nNaime, ukoliko taj period utiče na vašu sposobnost da učestvujete u svakodnevnom funkcionisanju, pozabavite se time. Ume PMS da bude oličenje neke ozbiljnije situacije. Tačnije, postoje situacije koje vezujemo za PMS, a zapravo nemaju mnogo veze sa njim.\nEndometrioza je često vrlo bolan poremećaj u kom tkiva, koja normalno oblažu unutrašnjost materice, počinju rasti izvan nje. Ova pojava često uključuje jajnike, creva i tkivo male karlice. Endometriozna tkiva se mogu proširiti i izvan područja male karlice, ali vrlo retko. Takođe, može izazvati ozbiljne predmenstrualne grčeve i mučninu, koji se često meša sa PMS-im. Ostali znaci endometrioze uključuju teške periode i bol tokom seksa.\nSledeći članak: Znate li uopšte šta znače oznake BB, CC, DD, EE na kremama koje koristite?


Platforma Mladi evropski ambasadori (YEA): Konkurs za ambasadore i ambasadorice – TVSA.BA\nPonedjeljak, 4 Jula, 2022 1:17\nNaslovna/Vijesti/Sarajevo/TVSA Mladima/Platforma Mladi evropski ambasadori (YEA): Konkurs za ambasadore i ambasadorice\nPlatforma Mladi evropski ambasadori (YEA) je kreativna mreža mladih aktivista iz Albanije, Bosne i Hercegovine, Crne Gore, Kosove, Sjeverne Makedonije i Srbije).\nYEA dolaze iz različitih sredina, ali svi dijele zajedničku viziju: Zapadni Balkan ujedinjen u svojoj različitosti, mjesto gde svi uče jedni o drugima, a zajedno o Evropskoj Uniji, kroz kreativne projekte, sticanje novih vještina, povezujući se putem društvenih mreža, kao i kroz organizaciju inspirativnih događaja – uvijek vođeni idejom da je aktivizam mladih najmoćnija snaga za postizanje društvenih promjena. Cilj mreže je širenje vrijednosti na kojima počiva Evropska unija i podizanje svijesti o saradnji EU sa svojim partnerima sa Zapadnog Balkana, kao i predstavljanje opipljivih rezultata ove saradnje.\nKonkurs je otvoren od 20. maja do 30. juna, saopćeno je iz WeBalkans.\nKako bi pomogli potencijalnim ambasadorima i ambasadorkama da se prijave, WeBalkans organizira YEA Open Days (dane otvorenih vrata) širom regiona, gde će njihovi vršnjaci i vršnjakinje, koji su već dio naše mreže, podijeliti sve relevantne informacije i pomoći im u procesu prijave.\nYEA Open Days će biti organizirani u Europe Houses / Info centrima i EU Kancelarijama u regionu Zapadnog Balkana i online sesija YEA Open Day svi su dobrodošli da se pridruže bilo kom od Otvorenih dana.\nFOTO: FB/ WeBalkans\nUtorak, 30 Marta 2021, 7:12\nTVSA Mladima – izdvojeno iz emisija\nNedjelja, 14 Marta 2021, 16:03\nNedjelja, 14 Marta 2021, 13:49\nTVSA MLADIMA: „Odabir adekvatnog društva i okruženja“\nNedjelja, 14 Marta 2021, 13:46\nTVSA MLADIMA: „ Kakve posljedice bullying ostavlja općenito, kao i po mentalni razvoj\nFUP - kampanja za suzbijanje neprimjerenih sadržaja na društvenim mrežama


Kako da znamo kada je pravo vreme za početak treniranja?\nOvo je jedno od pitanja koje svaki roditelj postavi sebi, pored onog drugog – koji bi to sport bio idealan za moje dete?\nNaime, bez obzira da li dete ima sklonosti ka sportu ili ne, svakako bi trebalo da se njime bavi, a razloga za to ima više. Pre svega, sport pozitivno utiče na fizički i psihiči razvoj mlade osobe, tako da nije previše važno da li će vaše dete jednoga dana da se profesionalno bavi gimnastikom, rukometom, odbojkom, vaterpolom, tenisom ili bilo čime drugim, već je korisno samo to što trenira.\nTreniranjem se telo pravilno oblikuje, mišići postaju vretenasti, snažni, a dete okretno, spretno, vešto... Posebno je interesantna ritmička gimnastika jer je namenjena samo devojčicama i devojkama, koje kasnije važe za najlepše sportistkinje. Razlog leži u tome što su stekle tokom treniranja, savršen osećaj za ravnotežu, balans, i naučile su da izvode gracizne i prefinjene pokrete.\nPravo vreme za početak bavljenja bilo kojim sportom, pa tako i ritmičkom gimnastikom, jeste oko četvrte godine života, ili do šeste. Naravno, nikada nije kasno, i dete možete da upišete u svakom trenutku. Bavljenje sportom ima samo pozitivne efekte i zaista nijedan loš.


Krasin Maja - Sportska Akademija Beograd\nMaja Krasin je rođena 02.10.1985 u Beogradu. Diplomirala je na Fakultetu muzičke umetnosti na smeru etnomuzikologija sa temom "Tradicionalna igra na sceni" 2011. godine. Svoje profesionalno usavršavanje u oblasti etnomuzikologije i etnokoreologije, nastavila je na doktorskim studijama Fakulteta muzičke umetnosti u Beogradu, gde je završna godina.\nKao saradnik u nastavi na predmetu etnokoreologija (praktična nastava) radila je školske 2012/2013 godine, a zatim se posvetila naučnom istraživanju u cilju izdavanja prve edicije o srpskim koreografima narodne igre. Autorka je prve knjige u okviru te edicije, koja je objavljena 2014. godine.\nTrenutno radi na istraživanju i sakupljanju materijala za objavljivanje druge knjige. Pet godina je radila kao saradnik u istraživačkom centru Radio Televizije Srbije (2008-2013) na emisiji "Da.možda.ne" . Iza sebe ima nekoliko emitovanih autorskih televizijskih i radijskih emisija na etnomuzikološku i etnokoreološku temu. Sarađivala je na projektu "Move and dance" u saradnji sa Švajcarskim univerzitetom za moderan ples, iz Ciriha, 2007. godine. Autorka i rukovodilac je mnogobrojnih projekata u oblasti kulture, koji su podržani od Ministarstva kulture i informisanja Republike Srbije, gradskog sekretarijata za sport i omladinu, gradskog sekretarijata za kulturu i nekoliko gradskih opština grada Beograda.\nSvoje znanje pored zvaničnih studija, sticala je i na raznim seminarima i kursevima na kojima su se obrađivale narodne igre iz različičitih delova Srbije. Učestvuje na međunarodnim etnomuzikološkim i etnokoreološkim simpozijumima i seminarima u zemlji i inostranstvu, objavljuje radove u naučnim časopisima i tematskim zbornicima od nacionalnog i međunarodnog značaja.


Kozarev: Na Kosovu nema institucija koje zavređuju poverenje građana\n► Kozarev: Na Kosovu nema institucija koje zavređuju poverenje građana\nZamenik direktora Kancelarije Vlade Srbije za Kosovo Dušan Kozarev ocenio je danas u Beogradu u razgovoru sa specijalnim izvestiocem Ujedinjenih nacija za ljudska prava Čalokom Bejanijem da u "južnoj srpskoj pokrajini ne postoje institucije koje zavređuju poverenje građana".\n"Srbi tek odnedavno imaju mogućnost da pred tamošnjim sudovima zaštite svoja imovinska prava, a sada... policija ne želi da iseljava uzurpatore imovine", rekao je Kozarev.\nKozarev je Bejaniju predstavio projekat povratničkog naselja na Kosovu "Sunčana dolina" za 1.500 ljudi i ocenio da se izgradnjom tog naselja mogu prevazići neke od prepreka masovnijem održivom povratku interno raseljenih.\nPreduslovi normalizacije i rešavanja problema interno raseljenih su vladavina zakona, poštovanje ljudskih prava i napuštanje politike koja produbljava jaz među ljudima po nacionalnoj i verskoj osnovi, rekao je Kozarev i ukazao da se ne sme dozvoliti da interno raseljeni na Zapadnom Balkanu budu izmešteni iz fokusa UN.\nMađarska ocenila kao "apsurdan i netačan" izveštaj Evropske komisije o vladavini prava\nIzveštaj Evropske komisije o vladavini prava, objavljen danas, "apsurdan je i netačan", i "ne može da bude osnova dublje rasprave u Evropskoj uniji" (EU), ocenila je...


Trebalo bi smanjiti PDV na izolacione materijale\nU 2008. je tražnja za nekretninama bila velika. Mnogi su ulazili u „dilove“ i pre nego što se kretalo u izgradnju. Danas su se uslovi promenili. Tražnja je pala, a osetan je pad i u građevinskim aktivnostima u odnosu na 2007. i 2008, navodi Mirko Prćić, menadžer prodaje u firmi Loglen. Većina građana nije kreditno sposobna, a oni koji jesu nemaju siguran posao, uz to su i krediti skupi...\n- Danas se generalno nema novca i ljudi hoće da znaju u šta ulažu. Gledaju da li im objekti pružaju kvalitetnije stanovanje i uštedu energije, jer je to ulaganje u budućnost. Klima uređaj troši mnogo, a bez klime potrošnja energije može da se svede na 4.000 do 5.000 dinara mesečno. Kvalitetniji su oni stanovi u kojima zidovi dišu i koji nemaju dodatnih izolacija - kaže naš sagovornik i dodaje da je novogradnja aktuelna, a da oko stare gradnje nema mnogo posla, samo renoviranje.\n- Stanovi u novogradnji će morati da budu malo skuplji jer pružaju veći kvalitet. Treba da se podstaknu ljudi koji bi gradili niskoenergetske objekte. Sad je na Vladi da li će da smanji PDV za izolacione materijale. Kod nas investitori gledaju da što manje ulože, a da cene na tržištu budu više. Više od 70 odsto objekata ne zadovoljava energetsku efikasnost - poručuje Prćić.\n- Energetski pasoš će da potvrdi u koju klasu objekat spada, da li je A plus ili niža. A plus je najveći standard i tu su moguće najveće uštede. Budući da energenti poskupljuju, i već od januara će poskupeti gas, građanima je još kako važno da znaju da mogu da uštede - kaže Prćić i dodaje da je EU takvu direktivu donela još 2002. godine „a mi smo je dočekali tek 2011“.


ČIJA JE GRUPA EKATARINA VELIKA? Spor oko nasljeđa nezaboravnog benda - BIGportal.ba\n8 Oktobra, 2020 8 Oktobra, 2020 0402\nZADUŽBINA “Milan Mladenović” i kompanija “Maskom” ušle su u otvoren sukob iniciran konkursom “EKV”: Tvoja pesma” koji je izdavačka kuća pokrenula zajedno sa firmom “Tin dram mjuzik”.\nU utorak, 22. septembra, samo dan pošto je zadužbina koja čuva i neguje zaostavštinu čuvenog rokera dodelila svoju, drugu po redu nagradu grupi “Dram”, “Maskom” se oglasio sa svojim konkursom. Navedeno je da će se on odvijati u nekoliko faza i da se zainteresovani mogu prijaviti putem formulara. Snimci finalista će biti postavljeni na “Maskomov” zvaničan “Jutjub” kanal, a onda će organizatori i fanovi zajednički odlučiti o dobitnicima nagrada.\nZadužbina se odmah ogradila od konkursa i istakla da je, kako je navedeno, kao jedini i pravni naslednik zaostavštine Milana Mladenovića, zaštitila žigove EKV i “Ekatarina Velika” u Zavodu za intelektualnu svojinu. Oni su, kako stoji u saopštenju, jedina institucija koja ima prava da koristi ove nazive i žigove prilikom organizovanja događaja iz oblasti kulture, takmičenja, konkursa i dodela nagrada na kojima se zvanično koristi Milanovo ime i naziv grupe.\n– Zbog sve češćeg korišćenja Milanovog imena i naziva EKV u razne svrhe, zadužbina je zatražila sudsku zaštitu pred nadležnim sudovima od svih koji neovlašćeno koriste i ime grupe i Milanovo ime. Svim raspoloživim pravnim sredstvima ćemo se usprotiviti svakome ko ih i u budućnosti bude zloupotrebljavao – ističe se u njihovom saopštenju.\nZADUŽBINA PO TESTAMENTU MAJKE\nZADUŽBINA “Milan Mladenović” osnovana je prošle godine, po nalogu koji je, u svom testamentu, ostavila majka Milana Mladenovića, Danica. Cilj zadužbine je, kako se navodi, očuvanje umetničke, autorske i lične zaostavštine Milana Mladenovića, kao i podsticanje muzičkog stvaralaštva kroz nagradu koja nosi njegovo ime, a dodeljuje se na dan Milanovog rođenja, 21. septembra.\nIz zadužbine navode da su “Maskom” i “Tin dram mjuzik”, stoga, neovlašćeno iskoristili žigove prilikom pokretanja konkursa. Nadležni u ovim kompanijama, međutim, ističu da su koristili ove dve oznake mnogo pre nego što ih je zadužbina registrovala.\n– “Maskom” kao diskograf objavljuje nosače zvuka sa albumima “Ekatarine Velike” na kojima piše EKV, što je i zakonska obaveza izdavača, da označi interpretatora – navodi u izjavi za medije pravni zastupnik “Maskoma” i “Tin dram mjuzika” Srđan Mitrić. – Mi to radimo mnogo pre nego što je, uopšte, osnovana zadužbina. Potpuno je apsurdno očekivati da može da se, u međuvremenu, pojavi bilo ko i da sada zabrani nama da koristimo nešto što smo, na potpuno uobičajen način, u skladu sa dobrim poslovnim običajima, koristili godinama pre nego što su oni, uopšte, nastali.\nZadužbina na ove reči odgovara da “Maskom” nije izneo nijednu pravnu osnovu po kojoj ima pravo na korišćenje žiga EKV. Reagujući na izjavu Mitrića, čelni ljudi zadužbine ističu:\n– Kompanija “Maskom” jeste izdala šest albuma EKV pre nego što je zadužbina osnovana, ali, gospodin Mitrić nije obavestio javnost da je to učinjeno bez dozvole naslednika autorskih prava Milana Mladenovića. To što su albumi objavljeni ne znači da “Maskom” ima i pravnu osnovu da koristi žig EKV u naslovu spornog konkursa. Mitrić nije naveo da su i PGP RTS i zadužbina pokrenuli sudske postupke protiv kompanija “Maskom” i “Tin dram mjuzik” upravo zbog objavljivanja ovih izdanja, bez dozvola PGP RTS-a i Milanovih pravnih naslednika.\nPatrijarh moskovski i cijele Rusije Kiril u samoizolaciji


Faktor | Vlada RS nastavlja "sječu" kadrova: Smijenjen još jedan SPS-ovac\nNa današnjoj sjednici Vlade RS za v.d. direktora Srednjoškolskog doma u Banjoj Luci imenovan je Goran Bobar.\nTako je sa ove pozicije razriješen još jedan kadar SPS-a Gorana Selaka, sa kojima je vladajuća većina u Banjoj Luci raskinula koaliciju, nakon burnih postizbornih dešavanja. Podsjećamo, Selak je prvi postizborni dan odbio da potpiše koalicioni sporazum sa Miloradom Dodikom za Banju Luku, nakon čega su ekspresno počele smjene njihovih kadrova.\nSelak je smijenjen sa pozicije direktora KPZ Tunjice u Banjoj Luci, njegova sestra Marina Selak sa mjesta načelnice Odeljenja u Upravi za igre na sreću RS, a Andrea Dorić (SPS) sa pozicije direktora Centra za predškolsko vaspitanje.\nPodsjećamo, prije samo nekoliko mjeseci, na mjesto direktora Javne ustanove "Srednjoškolski dom" u Banjoj Luci umjesto dotadašnjeg direktora Branislava Vidića iz SP Petra Đokića imenovan je Vladimir Kuvalja iz SPS-a.\nVlada RS-aBanja LukaVladimir KuvaljaSPS


Palestinci traže izvinjenje Londona zbog Balfourove deklaracije – Minber\nstu. 01, 2016 at 6:41 pm\nadmin 6 godina ago 658 views\nPalestinski aktivisti pokrenuli su kampanju kojom traže izvinjenje Vlade Velike Britanije za Balfourovu deklaraciju kojom se dala zemlja jevrejskom narodu u historijskoj Palestini prije skoro stoljeća.\nNa zvaničnom pokretanju u Parlamentu prošlog utorka, palestinske grupe i njihove pristalice okrivile su za progon palestinskog naroda zaostavštinu šireg britanskog kolonijalizma u ovoj regiji.\nUkoliko peticija prikupi 100.000 potpisa, britanski Parlament će morati razmotriti da li će biti debata na ovu temu.\nBaronesa Jenny Tonge, nezavisna članica Gornjeg doma britanskog Parlamenta, navela je kako će pro-palestinski parlamentarci podržati ovo pitanje bez obzira šta se desi sa peticijom.\n„U oba Doma će biti ljudi koji će govoriti o ovom pitanju“, istakla je Tonge.\nAktivisti, koji imaju podršku Palestinske diplomatske misije u Velikoj Britaniji, žele izvršiti pritisak na Vladu Velike Britanije uoči 100. godišnjice Balfourove deklaracije 2017. godine.\nPismo iz 1917.\nU pismu iz 1917. godine Lordu Rothschildu, lideru Cionističke federacije Velike Britanije i Irske, britanski ministar vanjskih poslova Arthur James Balfour obećava podršku za državu Jevreja u Palestini dok god nema „predrasuda“ prema postojećim zajednicama u regiji.\n„Vlada Njenog visočanstva gleda sa odobravanjem na uspostavljanje nacionalnog doma za jevrejski narod u Palestini i koristit će sva sredstva da pomogne postizanje ovog cilja, dok god se jasno jasno ističe kako ništa neće sa predrasudama rađeno prema građanskim i vjerskim pravima postojećih nejevrejskih zajednica u Palestini ili prema pravima i političkim statusima Jevreja u drugim državama“, navodi se u deklaraciji.\nUbrzo nakon objave deklaracije, Osmansko carstvo, koje je upravljalo historijskom Palestinom, poraženo je u Prvom svjetskom ratu, a Velika Britanija je uspostavila mandatnu vladavinu nad tom teritorijom.\nUsporena pobunjenička ofanziva u Halepu


Političke mahinacije i previranja posle smrti nekadašnjeg sovjetskog lidera Josifa Visarionoviča Staljina su glavna tema filma „Staljinova smrt“, koji potpisuje reditelj Armando Ianuči. Ova komedija-drama je ekranizacija francuskog stripa La mort de Staline, koja predstavlja satirični pogled na veliki istorijski trenutak i prikazuje ga na najzabavniji mogući način. Radnja filma se odvija u Moskvi, 1953. godine. Nakon smrti sovjetskog diktatora Staljina, sledi kompletni haos u vrhu vlasti, kao i borba za upražnjenu poziciju.\nMeđu moćnicima koji započinju borbu za prevlast su Georgij Maljenkov (Džefri Tambor), Nikita Hruščov (Stiv Bušemi), i šef policije Lavrentij Berija (Sajmon Rasel Bil). Dok oni prave pometnju, svađaju se i zabijaju jedni drugima nož u leđa, ko vodi državu? Kombinujući intrigu i napetost sa parodijom, ova drska komedija na duhovit način razoružava birokratski sistem, i sve to u izvođenju sjajne glumačke ekipe.


Sport - Kragujevački fudbaleri prekinuli niz nepobedivosti - Vesti iz Kragujevca i Šumadije - Pressek.rs\nKragujevački fudbaleri prekinuli niz nepobedivosti\nSport Ponedeljak, 1. jun 2020.\nU 27. kolu Prve lige Srbije, fudbaleri Radničkog 1923 poraženi su na gostovanju poslednjeplasiranoj Budućnosti iz Dobanovaca – 1:2 (0:1). Bio je to prvi poraz Crvenih đavola još od novembra prošle godine, koji ih je najverovatnije otpisao iz dalje borbe za ulazak u Super ligu Srbije.\nDvomesečna pauza prouzrokovana virusom Covid-19 očigledno je ostavila posledice na izabranike Darka Milisavljevića, koji su u susretu sa „fenjerašem” prosuli dragocene bodove. Doduše, Kragujevčani su imali terensku inicijativu i bili bolji rival u većem delu utakmice, ali su ih dva defanzivna propusta koštala poraza.\nPrimljeni gol u ranoj fazi utakmice poremetio je ritam Kragujevčana, tako da su Dobanovčani par minuta nakon vodećeg pogotka imali lepu priliku da dupliraju vođstvo, ali Dobrijević nije bio dovoljno precizan u samoj završnici akcije.\nU drugom poluvremenu Milisavljevićevi izabranici zaigrali su znatno odlučnije i u potpunosti preuzeli terensku inicijativu. Ipak, do prilika su teško dolazili, pre svega zbog umešne odbrane domaćina.\nStadion: FK Budućnost, Sudija: Borko Mijailović (Končarevo), Pomoćnici:Boško Božović (Pirot), Svetlana Bilić (Ruma)\nU narednom 28. kolu, fudbaleri Radničkog 1923 će u ponedeljak, 8. juna, na stadionu „Čika Dača” ugostiti beogradski Grafičar.\n· Subota, 30. maj 2020. VSS prekinuo takmičenja, Kragujevčani razočarani\n· Ponedeljak, 1. jun 2020. Raško Katić i sledeće sezone u dresu Radničkog


Nakon promocije u Srbiji i Bosni i Hercegovini, u ponedjeljak, 7. juna, organizovano je druženje sa medijima u Skoplju gdje su svoju turističku ponudu, pored Nacionalne turističke organizacije, predstavile i lokalne turističke organizacije Budve, Tivta i Bara. Iz Skoplja stižu lijepe vijesti, interesovanje potencijalnih turista da svoj ljetnji odmor provedu u Budvi i Crnoj Gori, a naklonost medija je bila više nego evidentna.\nTokom boravka u Skoplju predstavnici Nacionalne turističke organizacije Crne Gore i Turističke organizacije opštine Budva sastali su se direktorom Agencije za promociju i podršku Republike Sjeverne Makedonije, Ljupčem Janevskim. Na sastanku je bilo riječi o potencijalnoj saradnji na planu promocije na udaljenim tržištima. Sastanku je prisustvovala i ambasadorka Crne Gore u Sjevernoj Makedoniji koja je istakla dobre i prijateljske odnose dvije zemlje između kojih nema otvorenih pitanja.\nSljedećeg dana je promocija u Prištini izazvala veliko interesovanje lokalnih medija koji su sa pažnjom ispratili događaj koji je upriličen u saradnji sa Ambasadom Crne Gore u Prištini i lokalnim turističkim organizacijama Budve, Tivta, Bara, Ulcinja, Rožaja i Kolašina. Tokom promocije, kosovski mediji imali su priliku, između ostalog, da se bliže upoznaju sa manje poznatim, a vrlo atraktivnim i interesantnim mjestima za odmor u Crnoj Gori, kao i da se informišu o posebnim povoljnostima i akcijama koje je crnogorska turistička privreda pripremila za ovu godinu.\nPromotivni događaj za medije organizovan je u Tirani u saradnji sa Ambasadom Crne Gore u Republici Albaniji i lokalnim turističkim organizacijama Budve, Bara, Tivta, Kotora, Podgorice, Rožaja i Kolašina.\nCrna Gora je godinama jedna od omiljenih destinacija turistima iz Albanije, kako tokom ljeta, tako i tokom zime kada u velikom broju dolaze na skijanje. “Ove godine, biće nam zadovoljstvo da vas ugostimo sa unaprijeđenom i raznovrsnom ponudom i pristupačnim cijenama, a vaša zdravstvena bezbjednost nam je na prvom mjestu” poručili su predstavnici NTOCG i lokalnih turističkih organizacija na promociji u Tirani.


06. avg 2018 2306\nPravo na penziju pod povoljnijim uslovima, prema uslovu žena-majka, ostvarilo je 1.738 korisnica u periodu od dvije i po godine, koliko je na snazi ova zakonska odredba, podaci su iz Fonda za penzijsko-invalidsko osiguranje Republike Srpske.\nIz Fonda preciziraju da su u periodu januar-jun ove godine pravo na penziju po ovom osnovuostvarile 344 korisnice, u 2017. godini 632, a u 2016. godini 762.\nOsim opštih propisa za ostvarivanje prava na penziju, žena-majka stiče pravo na penziju za jednu godinu manje staža osiguranja za svako rođeno dijete, u odnosu na uslove za sticanje prava na penziju propisane Zakonom o penzijskom i invalidskom osiguranju, podsjećaju iz PIO.\nPovoljniji uslovi za sticanje prava na penziju, prema odredbama Zakona o penzijskom i invalidskom osiguranju, propisani su i za kategoriju policijski službenik, koji ima pravo na starosnu penziju kada navrši 40 godina penzijskog staža, bez obzira na godine života.\nNa tom osnovu, za dvije i po godine, koliko je na snazi ova odredba, pravo je ostvario 431 korisnik, odnosno 68 korisnika u periodu januar-jun ove godine, 88 korisnika u 2017. godini i 281 korisnik u 2016. godini, piše Glas Banjaluke.\nOstvarivanje prava po povoljnijim uslovima za ženu-majku i policijskog službenika uticali su na povećanje broja korisnika prava na godišnjem nivou, a pretpostavlja se da će broj novih korisnika po ovim osnovima i narednih godina ostati na dosadašnjem nivou.\nTagovi: penzija pio


Dejton se ne može menjati bez saglasnosti sva tri naroda\nIzvor: Radio Televizija Vojvodine, 12.Sep.2019, 10:43\nSrpski član Predsedništva BiH Milorad Dodik izjavio je da je Dejtonski sporazum međunarodni ugovor i da se ne može menjati dok dva entiteta i tri konstitutivna naroda ne odluče da to urade.\nKomentarišući izjavu specijalnog američkog izaslanika za Balkan Metju Palmera da je Dejtonski sporazum podložan izmenama, Dodik je istakao da su promene ovog sporazuma regulisane i da je apsolutno kršenje međunarodnog >> Pročitaj celu vest na sajtu Radio Televizija Vojvodine << prava to što su radili prethodni visoki predstavnici, podržani prethodnom američkom politikom, a to je da su rušili Dejtonski sporazum.\n"Oni jednostavno iz navike pokušavaju da zadrže takvu vrstu priče. Mislim da sudbina BiH zavisi od toga da li ćemo se vratiti na izvorni tekst sporazuma ili će on do kraja biti devalviran naporima koji dolaze sa strane", rekao je Dodik za banjalučki Glas Srpske.\n"Narodna skupština predstavlja Republiku Srpsku. Srpska je strana potpisnica svih aneksa Dejtonskog sporazuma, pa prema tome i Aneksa četiri koji se zove Ustav BiH. Narodna skupština je ta koja ima pravo da, ne samo prihvati, nego i da menja Dejtonski sporazum i samo je to mesto gde u ime Srpske može biti obezbeđena odluka i politička volja za bilo šta o tome", rekao je Dodik.\n"Za promenu Dejtona potrebna je i naša politička volja. Nje nije bilo ni onda kada su pokušali da vrše pritisak i uslovljavaju ljude. To su bili neregularni uslovi za izražavanje političke volje", rekao je Dodik.\nIstakao je da su sve odluke koje su doneli Volfgang Petrič, Pedi Ešdaun i svi drugi visoki predstavnici pravno ništavne, jer se, kako kaže, zasnivaju na neizražavanju političke volje.\n"Oni su sebi pribavili bonska ovlašćenja za koja je tadašnji visoki predstavnik Vestendorp rekao da to nije u skladu sa Dejtonom", naveo je Dodik.\nB92: "Dejton se ne može menjati bez saglasnosti sva tri naroda"\nMILORAD DODIK O DEJTONSKOM SPORAZUMU: To je međunarodni ugovor i ne može da se menja bez saglasnosti sva tri naroda!\nDodik: Dejtonski sporazum se ne može menjati bez saglasnosti tri naroda i dva entiteta\nIzvor: Beta, 12.Sep.2019\nSrpski član Predsedništva BiH Milorad Dodik izjavio je da je Dejtonski sporazum medjunarodni ugovor i da se on ne može menjati dok dva entiteta i tri konstitutivna naroda ne odluče da to urade.Komentarišući izjavu specijalnog izaslanika američkog državnog sekretara za Balkan Metjua Palmera da...


MVP:Niko neće ostati bez državljanstva matične zemlje\nUklonite mrlje od znoja sa odeće ovim trikom, bez muke i uz samo 1 sastojak\nNe igrajte se: Ovih 5 tajni mogu momentalno da vam unište vezu\nDžej Lo za njega prošlost, Rodrigez sad grli ovu lepoticu (foto)\nDame oprez, izbegavajte ovih 8 tipova muškaraca ako želite ozbiljnu vezu!\nNakon ove 3 magične reči, nezaboravan seks – zagarantovan, probajte!\nNepopravljivi: Ova 4 znaka praštaju baš sve i svima\nTanjug 13. aprila 2021. 14:37\nPODGORICA – Nijedan državljanin Crne Gore u dijaspori neće ostati bez državljanstva matične zemlje, poručeno je danas iz Ministarstva spoljnih poslova i ukazuje da je dijaspora uvek bila i biće neraskidivi deo te zemlje.\nMinistarstvo je to saopštilo nakon tenzija podignutih protestima Patriotsko-komitskog saveza protiv izmene odluke o kriterijumima za sticanje crnogorskog državljanstva prijemom i izmene Zakona o prebivalištu.\nProtestanti su nameru donošenja ovih izmena definisali kao „srbizaciju Crne Gore“.\nPod pritiskom protesta vlada je odložila na određeno vreme donošenje tih dokumenata.\n“Crna Gora ne zaboravlja nijednog svog državljanina gde god i koliko dugo se on nalazio, živeo i radio. Prema svojoj dijaspori naša zemlja se odnosi sa posebnim senzibilitetom, imajući u vidu da je ona sastavni deo crnogorskog bića, kao i da igra važnu i aktivnu ulogu u razvoju države”, navodi se u saopštenju resora na čijem čelu je ministar Đorđe Radulović.\nUveravaju da se predloženim izmenama tih dokumenata ne osporava državljanstvo, a biračko pravo će, kažu, koristiti u skladu sa Ustavom i zakonima Crne Gore.\nNavode, između ostalog, da vlada ni u ovom slučaju neće deliti građane po nacionalnoj, verskoj i političkoj osnovi.\nNovi antisrpski incident u Vukovaru\nGrlić Radman upozorava: Put Srbije u EU ide i preko Hrvatske\nParastos u Beogradu poginulim i nestalim u hrvatskoj vojnoj akciji…\nOIK: Izlaznost na izborima u Herceg Novom do 17 sati 52 odsto\nOIK: Izlaznost na izborima u Herceg Novom do 17 sati 52…\nCG: Uhapšena četiri državljanina Albanije zbog krivolova


Kolonoskopija nije bauk • Atlas Opšta Bolnica\nKolonoskopija nije bauk\nIako važi za jednu od najneugodnijih medicinskih procedura, kolonoskopija je od izuzetnog\nznačaja za dijagnostiku mnogih teških bolesti i spada u zlatni standard dijagnostike karcinoma\nKolonoskopija je omogućila hiljadama ljudi u Srbiji da im se blagovremeno odredi dijagnoza i započne lečenje. Mnogi ljudi je izbegavaju, plašeći se neprijatnog doživljaja kada zamišljaju kako to neposredno izgleda.\nKada se pacijenti uvere kroz razgovor sa lekarima da kolonoskopija ne mora da bude neprijatna, ipak prevlada interes za zdravlje.\nDijagnostička procedura koja se sprovodi uz pomoć kolonoskopa – aparata koji se uvodi kroz anus i omogućava pregled unutrašnjeg zida celog debelog creva.\nKolonoskop – aparat poseduje elastični instrument kojim se vrši pregled i koji je povezan sa monitorom. Aparat na vrhu ima izvor svetla i kameru sa uvećanjem koja odlično beleži okolinu.\nPregled se obavlja dok pacijent leži na levoj strani i traje oko pola sata. Da bi ovaj pregled bio izvodljiv, pacijent se podvrgava posebnoj vrsti kratkotrajne dijete (bistre supe i bistri sokovi) i preporučenih sredstava uz pomoć kojih se debelo crevo čisti od sadržaja i priprema za pregled.\nO svim detaljima čišćenja creva pacijenti se informišu na razgovoru sa lekarom pre kolonoskopije ili pozivom našeg call centra u bilo kom trenutku. Takođe, pre pregleda je potrebno prestati sa uzimanjem lekova koji utiču na koagulaciju krvi i preparate gvožđa.\nNeposredno- pre pregleda se u debelo crevo uvodi vazduh kako bi kretanje kolonoskopa bilo moguće. Lekar prati proceduru na monitoru i kada naiđe na sumnjivu izraslinu može da uzme uzorak tkiva za biopsiju ili da je u potpunosti otkloni.\nRezultati patohistološke analize uzetog uzorka su gotovi kroz nekoliko dana i to je najpouzdaniji način postavljanja dijagnoze za različita oboljenja debelog creva.\nKada se primenjuje kolonoskopija?\nKolonoskopija se primenjuje kao dijagnostička procedura kada se primeti prisustvo sledećih\nsimptoma: krv u stolici, bolovi u stomaku, učestale stolice, zatvor, stolice crne boje, dugotrajna anemija, nadutosti stomaka i kada se sumnja na postojanje polipa ili tumora.\nOva procedura se sprovodi i radi uklanjanja promena (tumori, polipi) vidljivih tokom procedure.\nUklanjanje polipa nije bolno jer u unutrašnjosti creva nema nervnih završetaka. Njihovo preventivno uklanjanje je od velikog značaja jer se neretko karcinom debelog creva razvija upravo iz dugostojećih polipa.\nOva procedura je uz primenu savremene anestezije postala sasvim komforna. Pacijenti se u\ndogovoru sa lekarom odlučuju za primenu lokalne ili kratkotrajne analgosedacije. Uz lokalnu\nanesteziju pacijenti ne osećaju bolove već umerenu neprijatnost.\nKada se kolonoskopija obavlja u analgosedaciji potrebno je da pacijent ima pratnju u povratku i ne preporučuje se upravljanje motornim vozilima i drugim mašinama u naredna 24 sata. Kolonoskopija sa anestezijom čini ovaj pregled laganim i pacijenti se odmah nakon procedure osećaju dobro.\nNakon kolonoskopije pacijenti mogu osećati prolaznu naduvenost u stomaku. Pacijenti mogu da piju vodu i jedu laganu hranu već dva sata nakon kolonoskopije, a takođe sa propisanim lekovima se nastavlja odmah nakon procedure.\nPacijenti ostaju u bolnici još nekoliko sati nakon kolonoskopije kako bi bili pod nadzorom lekara dok ne prestane dejtvo anestetika.\nU okviru Atlas opšte bolnice postoji Centar za dijagnostiku u kojem se pored kolonoskopije obavljaju još i gastroskopija, bronhoskopija, ultrazvučna i rentgen dijagnostika,\nmamografija i cistoskopija.\nTakođe, u okviru Atlas bolnice pacijenti mogu obaviti sve laboratorijske analize u jednom danu. Centar za diujagnostiku je savremeno opremljen blok sa operacionom salom, apartmanskim smeštajem i intenzivnom negom sa respiratorom.\nPored vrhunske opreme, Atlas bolnicu odlikuje skup vrhunskih stručnjaka iz svih oblasti medicine koji su pacijentima na raspolaganju.\nUz savremen pristup, modernu opremu i odlične lekare, koji zadržavaju ljubazan ljudski odnos sa pacijentima, kolonoskopija više ne predstavlja neprijatnost!\nZa sve informacije i zakazivanje termina pozovite telefon: +381 11 785 88 88.


Austrija: Raste islamofobija - Nova Borba\nAustrija: Raste islamofobija\nU Austriji je poslednjih godina registrovan nagli porast broja incidenata inspirisnih ksenofobijom, islamofobijom i antisemitizmom, objavljeno danas u izveštaju istraživanja sprovedenog nakon dolaska uglavnom muslimanskih migranata.\nU Austriji je poslednjih godina registrovan nagli porast broja incidenata inspirisnih ksenofobijom, islamofobijom i antisemitizmom, objavljeno danas u izveštaju istraživanja sprovedenog nakon dolaska uglavnom muslimanskih migranata.\nVlasti su do kraja 2015. godine podnele 1.690 krivičnih prijava koje se odnose na ekstremizam, a najveći broj prijava - 1.200 - podneto je od početka 2014. godine, piše u izveštaju austrijske obaveštajne službe BVT.\nPrema izveštaju, sprovedeno je 1.150 akcija krajnje desnice 2015. godine, koje uključuju incidente - od bacanja petardi na migrantske kampove, do širenja mržnje preko interneta.\nAustrija, rimokatolička država sa oko 8,5 miliona stanovnika, primila je oko 90.000 zahteva za azil u 2015. godini.\n"Ako pažljivije pogledamo ove zločina iz mržnje, vidimo da im je cilj podizanje napetosti i izazivanje podela u građanskom društvu" rekao je šef odeljenja za prikupljanje informacija BVT-a Martin Vajs.\n"Policija i pravosude moraju da posvete više pažnje jerje ovo poseban izazov za bezbednosne snage ", rekao je Vajs i dodao da su napadi "sve češće fizički".\nAustrijanci su najavili nove, pojačane kontrole na granici sa Italijom - čime su izazvali negodovanje Rima, a pooštrili su i zakon o azilu, zbog čega su dobili oštre kritike EU, prenosi Rojters.


Šira ovlašćenja za podizanje novca – RADIO TELEVIZIJA BOR\nŠira ovlašćenja za podizanje novca\nBOR, SRBIJA – Imajući u vidu trenutnu epidemiološku situaciju, Narodna banka Srbije počela je da primenjuje Instrukciju o načinu privremene isplate novčanih sredstava s dinarskih i deviznih tekućih računa korisnika platnih usluga i pružanja usluge novčane doznake.\nTo podrazumeva da, za razliku od vanrednog stanja, davanje jednokratnog ovlašćenja za podizanje novca, neće biti ograničeno samo na penzionere. Njega će ubuduće moći da daju i stariji od 55 godina, osobe na lečenju ili smeštene u ustanovi socijalne zaštite, oni kojima je oduzeta poslovna sposobnost, zatim osobe koje su lišene slobode, kao i korisnik kome nije izdata platna kartica na osnovu koje bi mogao raspolagati novčanim sredstvima s tekućeg računa.\nNa ovaj način može se isplatiti do 100 hiljada dinara mesečno. U taj iznos ne uračunava se novac koji se isplaćuje s računa korisnika po osnovu penzije, kao ni novac koji je na tekući račun korisnika prenet po osnovu drugih davanja javnih sredstava, recimo naknada za slučaj nezaposlenosti, kao i dečji dodatak.\nTags: Bor, grad bor, narodna banka srbije, Srbija\nPrevious Danas je letnji Aranđelovdan\nNext U Boru još šestoro inficiranih, ukupno 35 pozitivnih na virus


18 godina agencije Right - Marketing Mreža\nPunoletstvo je jedan od najznačajnijih trenutaka u životu svakog čoveka. Simbolički predstavlja propusnicu za svet odraslih, iskorak iz zone komfora, otvaranje novih mogućnosti, ali i spoznavanje novih odgovornosti. Trenutak krupnih preispitivanja, strahova, ali i ponosa. Jedno od prvih velikih postignuća u životu, uz nadu da je to samo uvod u nova uspešna poglavlja i ostvarenja životnih ciljeva.\nZa jednu kompaniju punoletstvo je sve to i mnogo više od toga – potvrda kvaliteta kroz trajanje i uspešan opstanak na ponekad surovom tržištu. Dokaz konstantnog razvoja i unapređivanja koji su neophodni kako ne biste ispali iz trke. Trenutak kada se podvlači crta, sumiraju rezultati i evociraju uspomene i emocije za koje u poslu nema baš uvek mesta.


Fiatovi radnici u Kragujevcu do petka na kolektivnom odmoru | SEEbiz.eu\nFiatovi radnici u Kragujevcu do petka na kolektivnom odmoru\nObjavljeno: 25.03.2020 / 20:04\nAutor: SEEbiz / NOVA,rs\nKRAGUJEVAC - Zaposleni u kragujevačkoj fabrici automobila Fiat (FCA) do 27.marta su na plaćenom odsustvu, ali u Samostalnom sindikatu očekuju da će tokom sutrašnjeg dana verovatno biti doneta nova naredba kojom će, zbog vanrednog stanja, biti produžena obustava proizvodnje.\nPredsednik Samostalnog sindikata FCA Zoran Marković je za Nova.rs rekao da radnici iz proizvodnje ne dolaze na posao, ali da je za pojedine službe organizovan rad od kuće.\n“Mi smo se prilagodili vanrednom stanju, tako da pojedini administrativni radnici rade od kuće, a u samoj fabrici imamo organizovana dežurstva koja su neophodna, uz poštovanje svih preventivnih zaštitnih mera. Pre svega, angažovani su radnici iz obezbeđenja, protivpožarne zaštite i ljudi koji rade na održavanju naših sistema”, rekao je Marković.\nNa pitanje da li u samoj fabrici postoje uslovi da se proizvode neka zaštitna sredstva, kao što su najavile pojedine fabrike iz autoindustrije, Marković je odgovorio da u kragujevačkom Fijatu ne postoje mašine za rad sa tekstilom i da to u trenutnoj situaciji nije izvodljivo.\nU skladu sa Kolektivnim ugovorom, Fiatovim radnicima koji su na plaćenom odsustvu, isplaćuje se 65 odsto zarade.\nProizvodnja u Fiatu, obustavljena je 16. marta na dve nedelje, odnosno do 27. marta.\nTagovi: Fiat Chrysler automobili Srbija, Zoran Marković


Šib: Očekujemo da se Srbija uskladi sa sankcijama Rusiji, ubrzaće svoj put ka EU - European Western Balkans\nAutor EWB 14. 04. 2022.\nBEOGRAD – Nemačka i Evropska unija očekuju od Srbije da se priključi sankcijama Rusiji, jer je Beograd na putu ka članstvu EU, izjavio je nemački ambasador u Srbiji Tomas Šib gostujući na televiziji N1. On je poručio da je Evropska unija zajednica vrednosti, koja podrazumeva i zajedničku spoljnu politiku, a pitanje da li će se Srbija pridružiti restriktivnim merama je povezano sa tim.\nŠib je dodao da je Nemačka svesna energetske zavisnosti Srbije od Rusije, baš kao i njegova zemlja. “Želimo da pružimo podršku Srbiji, svesni smo šta to znači osloboditi se energetske zavisnosti”, rekao je Šib.\nPrema njegovim rečima, sve je u rukama Srbije jer je proces evropskih integracija smišljen tako da u što je većoj meri zemlje kandidati sprovode reforme koje znače brži napredak ka članstvu. “Nemačka podržava Srbiju na tom putu. Što se brže pridruži spoljnoj i bezbednosnoj politici, Srbija će brže napredovati na putu ka EU i mi tu Srbiju potpuno podržavamo”, izjavio je nemački ambasador u Beogradu.\nNa pitanje da li će Nemačka povući investitore, ukoliko Srbije odbije da uvede sankcije Ruskoj Federaciji, Šib je rekao da je to vrlo “hipotetčko pitanje”.\n“Razvoj je u toku, sama preduzeća odlučuju za sebe šta će uraditi, ja vidim i dalje pozitivan trend. Svaka nemačka investicija ovde je dobra stvar bez ikakve sumnje, ali istovremeno preduzeća prate aktuelnu situaciju i gledaju kakvu pozicija Srbija zauzima u ovoj situaciji, a kakav će stav zauzeti to je na njima, ali situacija je složena i teška. Kada je reć o zemljama koje teže ka EU, moramo pokazati jedinstvo, solidarnost, zalagati se zajedno da se završi ovaj strašni rat što je pre moguće”, istakao je Šib.\nOn je objasnio da sankcije EU i međunarodne zajednice Rusiji “nisu došle iz čista mira” dodajući da je postupanje Rusije bez presedana jer je napadnuta suverena i nezavisna država što je kršenje međunarodnih pravila.\n“Ovaj rat traje već sedam nedelja, vratio se rat u Evropu, to je katastrofa. Niko se nije usudio da nešto tako pomisli, imamo sada hiljade poginulih, milione izbeglih i ne može se predvideti kraj ovog rata”, zaključio je Tomas Šib.\nEUNemačkaPoglavlje 31RusijasankcijaSrbijaTomas Šib\nSkoro 12 miliona evra bespovratne pomoći EU za oporavak zdravstva Srbije


U Sarajevu se danas održava i dvodnevna sjednica PIC-a na kojoj se Šmit očigledno konsultovao sa članicama o ovom problemu te odlučio da iskoristi Bonska ovlaštenja.\nObraćajući se medijima Šmit je kazao da je donio odluku da se CIK-u prebaci 12,5 miliona KM. Odluka stupa od trenutka objave na službenoj stranici OHR-a.\nOd isteka roka do danas, Centralna izborna komisija je apelovala na Savjet ministara BiH da izdvoji 12,5 miliona KM iz akumuliranih sredstava u budžetu. To je ministar finansija Vjekoslav Bevanda odbio više puta i tako u pitanje doveo izborni proces.Juče su ministri konačno održali sjednicu Savjeta na kojoj je osiguran dio novca za izbore kroz pozajmicu od Regulatorne agencije za komunikacije. Međutim, s obzirom na to da je naznačeno samo 9,7 miliona, to CIK-u nije dovoljno za pripremu i održavanje izbora.\nNEWER POSTOdgovor na naftni embargo EU: Rusija povećala izvoz nafte\nOLDER POSTStevandić poručio da su poslanici u Parlamentu Srpske pokazali odgovornost


Biden zatražio od Silajdžića da "spusti loptu"\nPotpredsjednik SAD Džozef Bajden (Joseph Biden) bh. političkim liderima uputio je nekoliko preciznih i konkretnih poruka koje otkrivaju stavove Vašingtona o tome kako se "treba završiti posao u BiH".\nAko je kod nekog od lidera bilo dilema o tome kakve će stavove nova administracija SAD imati o ključnim pitanjima i aktuelnoj situaciji u BiH, Bajden ih je otklonio. Neke lidere suočio je s istinama od kojih bježe, ali će ih morati kad-tad prihvatiti. Svima je sada jasna američka pozicija i sada bi trebalo biti lakše liderima u međusobnim pregovorima\nBajden nije, kao što je Silajdžić možda očekivao, obećao da će ukinuti RS, ukloniti Dodika, već je zatražio od Silajdžića da "spusti loptu" i pokuša ući u dogovore s drugim liderima te zatražio od njega da prestane "tumačiti" stavove SAD za ostvarenje svojih političkih ciljeva i da ne očekuje da će neko "za njega praviti dogovore i zakone".\nDa je tako, potvrđuju i Silajdžićeve izjave nakon sastanka u kojima je tražio da se "u konkretnim pitanjima imenuju krivci", što govori da Bajden nije želio upirati prst u krivce, niti bilo koga kažnjavati.\nS druge strane, izvori navode da je Dodiku, koji je, istina, izašao poprilično ohrabren, jasno poručeno da blokade moraju prestati i da je svima jasno ko ih pravi.\n- Rečeno mu je da za SAD Dejton važi, a time i RS, te da to niko ne smatra upitnim, ali da to ne znači da se ovlasti države mogu vraćati entitetima. Također, Bajden mu je rekao da se neće tolerirati opstrukcije zakona koji su neophodni na evropskom putu. Državi će RS morati dati nadležnosti neophodne da BiH bude evropska zemlja - navode naši izvori, dodajući i da je Bajden Dodiku poručio da "ako to on ne bude želio raditi", međunarodna zajednica može pronaći i nove partnere.


Kompanija „Bibli“ proglašena za lidera društvene odgovornosti među privrednim društvima u agrobiznisu – Bibli\nKompanija „Bibli“ proglašena za lidera društvene odgovornosti među privrednim društvima u agrobiznisu\nBibli - Agrobiznis\nNovi Sad, 24. septembar – Kompanija „Bibli“ proglašena je za lidera društvene odgovornosti među privrednim društvima u agrobiznisu na ovogodišnjem 88. Međunarodnom poljoprivrednom sajmu u Novom Sadu, a tim povodom direktor kompanije „Bibli“ Gregor Guberinić istakao je da je stvaranje uspešnog brenda mukotrpan proces, gde nije dovoljno imati po svim standardima kvalitetan proizvod, već i biti dobar komšija zajednici u kojoj poslujete.\n„Ovo je nagrada za sav naš trud prethodnih godina i potvrda da je od profita mnogo važnije ono šta ostavljamo iza sebe. Odgovornost prema zajednici ogleda se u činjenici da u našoj kompaniji zapošljavamo pretežno lokalno stanovništvo iz sela Pružatovac. Stoga je i briga prema lokalnoj zajednici dodatni motiv da budemo uspešniji. Pre dve godine smo organizovali prvu, a ove godine, nakon prošlogodišnje pauze izazvane pandemijom korona virusa i drugu manifestaciju „Kosmajski kazan“ u selu Pružatovac, gde se naša proizvodnja i nalazi. Oba puta smo okupili veliki broj posetilaca i izlagača, malih proizvođača, iz cele Šumadije. Ovo smo uradili sa osnovnom namerom da selo oživi jer ono jedino u opštini Mladenovac nije imalo svoju manifestaciju“, izjavio je Gregor Guberinić osnivač i vlasnik kompanije „Bibli“.\nPored toga što je organizator manifestacije „Kosmajski kazan“ koja je ove godine otvorila jesenji ciklus manifestacija u sklopu „Dana evropske baštine“ u Mladenovcu i koja polako postaje simbol mladenovačkog kraja, kompanija „Bibli“ u saradnji sa nevladniim organizacijama godinama unazad radi na konkretnim projektima zaštite životne sredine i ekonomskog osnaživanja ranjivih grupa u društvu.\nGospodin Guberinić istakao je da će kompanija „Bibli“ nastaviti da gleda u budućnost pre svega negujući i razvijajući odgovornost prema zajednici u kojoj posluje. Dodao je da najveći deo zasluga za sva osvojena priznanja, pa i ovo, duguje zaposlenima, koji u svakom času svoj posao obavljaju na izuzetno profesionalan i odgovoran način.\nPored osvojenog priznanja za lidera u oblasti društvene odgovornosti, kompanija „Bibli“ je četiri godine zaredom na najvećoj i najznačajnijoj smotri agrara u centralnoj i jugoistočnoj Evropi, Međunarodnom poljoprivrednom sajmu u Novom Sadu, dobijala zlatne medalje i najznačajnija priznanja za kvalitet svojih proizvoda – domaće čvarke i svinjsku mast.


Izvor: RTS, 20.Jul.2019, 22:19\nUtakmice prvog kola Linglong Superlige Srbije odigrane u subotu donele su pobede domaćina. Spartak savladao ekipu Rada posle preokreta, kao Mladost tim Radnika. Čukarički minimalnim rezultatom bolji od Napretka, Vojvodina sa 3:1 pobedila Mačvu.\nZvezda je pobedom nad Javorom od 2:0 počela odbranu šampionske titule, dok su domaćini bili uspešni i u ostalim mečevima Linglong superlige odigranim >> Pročitaj celu vest na sajtu RTS << u subotu.\nU prvoj utakmici dana, Spartak je posle preokreta savladao ekipu Rada sa 2:1.\nSlična situacija viđena je i u Lučanima, gde je Mladost bila bolja od Radnika istim rezultatom.\nDanoski je doneo prednost gostima, da bi u nastavku Pavlović sa bele tačke i Radivojević u 88. minutu doneli radost domaćim navijačima.\nČukarički je minimalnim rezultatom savladao ekipu Napretka, a jedini strelac na meču bio je Luka Stojanović u 42. minutu utakmice na Banovom brdu.\nVojvodina je u Bačkoj Palanci savladala ekipu Mačve sa 3:1 i to golovima bivših igrača ekipe iz Šapca.\nBojan Matić je u samo dva minuta (50, 51.) doneo prednost "lalama", smanjio je Stevanović u 79, da bi konačan rezultat postavio Gemović u nadoknadi vremena.\nZa ljubitelje "domaćice" - dva preokreta i mnogo golova otvaranju Linglong Superlige Srbije! (video)\nIzvor: Sportske.net, 21.Jul.2019, 12:30\nMnogo uzbuđenja smo mogli da vidimo na startu nove sezone u šampionatu Srbije...Sve je krenulo na "krovu" gde je TSC Bačka Topola iznenadila Voždovac i odnela sva tri boda iz Beograda...Dva preokreta smo videli u subotu kada su Spartak protiv Rada, odnosno Mladost protiv Radnika uspeli da anuliraju...


U Srbiji je organska proizvodnja sa 13.500 hektara u 2017. godini ostvarila izvoz od 24 miliona evra, a nacionalna asocijacija za organsku proizvodnju "Serbia organica" formirala je javnu bazu proizvođača i prerađivača kako bi potencijali bili bolje iskorišćeni i ostvareni još bolji rezultati, rečeno je danas na promociji ove baze podataka, urađene uz podršku USAID-a.\n"Površine su jako su male, a u odnosu na 2016. godinu pale su za oko 1.500 hektara, dok sa druge strane broj proizvođača uključenih u organsku proizvodnju porastao za oko par hiljada", rekla je Ivana Simić iz "Serbia organike" i dodala da je težnja da se za narednih par godina dođe do 50 hiljada hektara pod organskom proizvodnjom.\n"Izvoz intenzivno raste, za 5-6 godina je upetostručen, za godinu dana 2017. godine porastao za 4,5 miliona evra, i dostigao ukupan iznos 24 miliona evra. Najviše se izvozi u Nemačku, Holandiju i Francusku, a organska hrana iz Srbije stiže i do SAD, Kanade i Japana", kaže Ivana Simić.\n"Jedna ideja je da dovedemo do bolje saradnje primarnih proizvođača i prerađivača, kako se ne bi dešavalo da uvoze ono što mogu i ovde da kupe ali nisu znali da ima, drugi cilj je da dovedemo do unapređenja izvoza, tako što bi ih objedili na jednom mestu, ne samo primarne nego i proizvođače gotovih proizvoda, da bi unapredili poslovanje svih", kaže ona i dodaje da će svi podaci biti javni uz pristanak na to pri upisivanju.\nBranislav Raketić iz Ministarstva poljoprivrede ocenio je da je "sektor organske proizvodnje bitan i ima veliki potencijal" i dodao da će "baza pomoći da imamo ažurirane informacije o svakom proizvođaču i o količinama koje prodaje".\nOn je dodao da pored izvoza "moramo da ojačamo i domaće tržište organskih proizvoda" i dodao da kada su bile inicijative da se uvedu užine organske hrane u škole "nismo znali čime raspolažemo, pa će nam i tu ova baza pomoći".\nDo formiranja baze organske proizvodnje došlo je uz podršku projekta USAID za konkurentnu privredu u koji traje već dve godine i gde je "Serbia organica" jedna od partnera.\n"Cilj je pravljenje održivog sistema podrške srpskim preduzećima. Prerada voća i povrća su izvozni potencijal, država ima svoje subvencije, a ono što nedostaje je bolja integracija naše industrije, i edukacija kako doći na strana tržišta a baza je platforma za to", rekla je Jasmina Debeljak Maljković zamenica direktor ovog USAID-ovog projekta.


Napomena: Tekst koji slijedi objavljen je u "Vijestima" 24. oktobra 2010. godine\n2165 pregleda\t0 komentar(a)\nStrana "Vijesti" od 24. oktobra 2010., Foto: Arhiva Vijesti\nIzvršna vlast u Crnoj Gori trebalo bi mnogo bolje i jasnije da definiše šta želi i da ima puno više autonomije u vođenju čitavog procesa približavanja NATO-u, odnosno da proces ne bude vođen sa strane već iznutra, smatra analitičar CEDEM-a Rajko Radević.\nOn je “Vijestima” kazao da to što je Crna Gora pozvana u Akcioni plan za članstvo (MAP) nikako ne treba predstavljati kao da je država, maltene, već članica Alijanse.\nGovoreći o dosadašnjem učinku države u procesu NATO integracija Radević, istraživač u oblasti bezbjednosti i doktorant na studijama bezbjednosti na Univerzitetu u Ljubljani, ocjenjuje da je Crna Gora do sada iskoristila svaku pogodnu priliku koja joj se pružila da se približi NATO-u. Usvojen je veliki broj dokumenata, a Radević smatra da je i cjelokupna dinamika procesa evroatlantskih integracija na visokom nivou.\n„Kroz uspješno učešće u misiji u Avganistanu država je pokazala da je kredibilan partner“, dodao je on.\nOno na šta treba posebno obratiti pažnju u predstojećem periodu odnosi se, prije svega, na neophodnost racionalnijeg definisanja prioriteta za saradnju, a Radević smatra da bi trabalo imati „realnije ambicije“ u pogledu aktivnosti za koje se država obavezuje da će sprovesti u određenom vremenskom periodu.\n„Neispunjavanje obećanog, svakako, ne vodi jačanju kredibiliteta i povjerenja među partnerima. Dakle, lijepo je pokazati dobru volju da se ispune određeni zadaci, ali ipak pri tom se moraju imati u vidu resursi koji su na raspolaganju i u skladu sa tim racionalno planirati“, kazao je on.\nRadević predlaže da bi u budućem periodu izvršna vlast trebalo mnogo bolje i jasnije da definiše i odredi šta želi, i da ima puno više autonomije u vođenju čitavog procesa, odnosno da proces ne bude vođen sa strane, već iznutra.\nTakođe, mišljenja je da bi u narednom periodu trebalo ojačati i saradnju među ministarstvima i preispitati koje ministarstvo ima vodeću ulogu u čitavom procesu.\n„Sada se kao glavni akter nameće Ministarstvo odbrane. Međutim, s obzirom na to da je ovo prije svega politički proces tu bi glavnu riječ, čini se, trebalo da vodi Ministarstvo spoljnih poslova“, ocijenio je on.\nOsvrćući se na činjenicu da je podrška za NATO i dalje na nivou od oko 30 odsto, Radević je kazao da ne postoji „magična formula” na osnovu koje bi se preko noći značajno povećala podrška građana po tom pitanju.\nPodizanje nivoa podrške u javnom mnjenju, predlaže on, trebalo bi prije svega shvatiti kao proces koji zahtijeva određeni vremenski period i dobro planiranje kako da se taj cilj i dostigne.\n„To što je Crna Gora pozvana u MAP nikako ne treba predstavljati kao da je država maltene već članica Alijanse. To samo znači da smo domaće zadatke do sada uspješno uradili, ali i da se od sada čitav proces dodatno intenzivira i postaje zahtjevniji”, kazao je on, dodajući da to kada će i da li Crna Gora postati članica NATO-a zavisi prije svega od brzine i kvaliteta reformi koje bude sprovodila.\nOn je podsjetio na činjenicu da su Hrvatska i Albanija bile članice MAP-a od njegovog osnivanja i u njemu provele 10 godina prije nego što su postale punopravne članice Alijanse.\n„Vjerujem da treba sprovoditi kontinuiranu, ali nikako agresivnu, kampanju po pitanju informisanja građana o ovoj problematici”, smatra on.\nKroz istraživanja, dodaje, trebalo bi identifikovati da li su sve grupe stanovništva obuhvaćene kampanjom informisanja o procesu evroatlantskih integracija.\n„Možda je načinjen određeni propust u obraćanju pojedinim ciljnim grupama”, kazao je Radević, ocjenjujući da je neophodno otvoriti javnu debatu po ovom pitanju gdje bi se čula i različita mišljenja - pored benefita i loše strane učlanjenja u Alijansu.\nOsvrćući se na stanje u cjelokupnom sektoru bezbjednosti u Crnoj Gori, posebno u smislu daljeg približavanja EU i NATO, Radević je kazao da će glavni izazov biti povećanje transparentnosti sektora bezbjednosti, u skladu sa onim što su standardi razvijenih demokratija.\n„Pri tom ne mislim samo na finansijsku transparentnost, već i u odnosu na sve informacije dostupne građanima. Sektor mora postati otvoreniji po pitanju toga šta akteri u sektoru namjeravaju da rade, zašto to čine i naravno koliko to košta građane“, pojasnio je on.\nTakođe, neophodno je dalje sprovoditi proces depolitizacije sektora bezbjednosti.\n„Nedopustivo je pojavljivanje policajaca, vojnih lica ili zvaničnika zaposlenih u sektoru bezbjednosti na političkim skupovima“, poručio je sagovornik „Vijesti“.\nOn je dodao da bi Agencija za nacionalnu bezbjednost trebalo da se bavi isključivo poslovima koji su joj u dati u nadležnost, zaštitom nacionalnih interesa, a nikako onim za šta je često optuživana - stavljanje u službu partijskih interesa.\nKomentarišući rad Odbora za bezbjednost i odbranu crnogorske Skupštine u smislu sprovođenja demokratske i civilne kontrole sistema bezbjednosti, Radević smatra da je ostvaren vidljiv napredak u radu tog tijela od formiranja do danas.\nIpak, da bi odbor bio efikasniji u svom radu, smatra sagovornik „Vijesti“, poslanici moraju biti prije svega „proaktivni“.\n„Moraju se truditi da maksimalno koriste mogućnosti koje su im na raspolaganju za kontrolu i nadzor sektora bezbjednosti, i ići u susret eventualnim problemima. Čini se da to do sada nije bio slučaj i da je odbor više fokusiran na rasprave pojedinih izvještaja, predloga zakona, i na reagovanje kada se javi određeni incident ili problem“, kazao je Radević.\nDa bi Odbor bolje obavljao svoju ulogu neophodno je prevazilaženje stranačkih uloga njegovih članova, odnosno striktnog držanja pozicije koju je prethodno zauzela stranka iz koje dolaze.\n„Poslanici ne bi trebalo da koriste podatke i rasprave pred odborom kako bi kritikovali jedni druge, i na taj način prikupljali političke kredite, već prije svega prioritet treba da im predstavlja podržavanje reforme i informisanje građana“, kazao je Radević.


Ministarstvo sporta i Ministarstvo kulture su po projektima odobrili udruženju žena ''Etno forum'' 380.000 dinara za rekonstrukciju objekta u kome će biti formiran proizvodno-izložbeni prostor radionice za tkanje, kao i medicinsko-rekreativni centar u kome će fizioterapeuti raditi vežbe sa decom koja imaju deformitete kičme i vežbe koncentracije pod nadzorom učitelja joge i meditacije gospodina Branka Čičića.\nFormiranje internacionalne ženske poslovne mreže xyglobal.net\nU organizaciji LEDIB-a je 19.05.2011.-te u Regionalnoj privrednoj komori u Nišu održana prezentacija ženske poslovne mreže xyglobal.net.\nCilj ovog sastanka je povezivanje preduzetnica Srbije sa preduzetnicama Nemačke.\nNa portalu xyglobal.net, na kome se nalazi i ''Etno forum'' Svrljig, pronaći ćete iskustva uspešnih preduzetnica kao i korisne kontakte za buduća poslovna partnerstva.\nOdržana je druga međunarodna konferencija-'' CSR Forum'', 19.-og aprila 2011.-te godine u BelExpo Centru, u Beogradu. Konferenciji je, pored ''Etno forum''-a, prisustvovalo više stotina predstavnika vodećih kompanija, državnih institucija, međunarodnih organizacija i neprofitnog sektora, koja se takođe bave zaštitom životne sredine i reciklažom.\nPrva međunarodna konferencija poslovnih žena regiona\nKonferencija posvećena ekonomskoj saradnji i povezivanju žena preduzetnica regiona i zemalja EU, održana je 27.05.2011.-te u Motelu Predejane. Teme koje su obrađene na konferenciji su : Evropske integracije Srbije, položaj žene u savremenom biznisu, međunarodne mreže ženskog preduzetništva, EU projekat-evropska mreža ambasadorki ženskog preduzetništva WENS, organska proizvodnja-potreba Evrope i perspektiva Srbije, žene u agrobiznisu, marketing plan i tržišne usluge, biznis portal za preduzetnice Republike Srbije i Republike Nemačke ( prezentacija srpske verzije web portala ).\nUčesnici na konferenciji : Ministarstvo ekonomije i regionalnog razvoja, USAID, Privredna komora Srbije, NARR, WENS, SIEPA, Narodna banka Srbije, Udruženja poslovnih žena Republike Srbije, Republike Makedonije, Republike Slovenije, Republike Hrvatske, Republike Srpske, Bugarske, ''Klub privih žena''.\nČlanice ''Etno forum''-a su na konferenciji bile jedne od predstavnica Udruženja poslovnih žena Niškog regiona i predstavile svoje proizvode na modnoj reviji u večernjim časovima.\nOd 17-20. aprila 2011. godine na Zlatiboru, udruženje Etno forum učestvovalo je na treningu Učešće građana/ki u procesima donošenja odluka, koji je otganizovan od strane TACSO kancelarije. Cilj treninga bio je jačanje internih kapaciteta organizacija civilnog društva u Srbiji radi jačanja njihove uloge u kreiranju politika i procesa odlučivanja kako na lokalnom, tako i na regionalnom i nacionalnom nivou. Tokom treninga učesnicima su predstavljene tehnike, veštine, modeli i principi učešća civilnih organizacija u procesima donošenja odluka, kao i primeri dobre prakse.\nEtno forum u Vukovaru\n"Etno forum" je 31.03.2011.-te godine posetio Vukovar, u organizaciji Udruženja poslovnih žena Niša. "Etno forum" je jedan od osnivača ovog udruženja. Tom prilikom su se upoznale sa našim konzulom i poslovnim ženama Vukovara.


Prema rečima predsednika Stranke slobode i pravde Dragana Đilasa, jedan deo organizacija je izneo stavove da će u narednih dvadesetak dana doneti odluku o neučestvovanju na izborima, drugi deo organizacija je saopštio da će te odluke doneti kasnije, a neki su, kaže, svoje odluke vezali za raspisivanje izbora.\nOn je istakao da je njegova stranka pokrenula inicijativu da se bojkot izbora proglasi još u junu, ali da će to učiniti 1. septembra za kad je zakazana sednica Glavnog odbora i Predsedništva stranke, navodeći da je za SzS Sporazum sa narodom u kome piše da neće na izbore pod ovim uslovima - sveto pismo.\n- Svesni smo da odluka o neučestvovanju na izborima nije laka. Svesni smo da će biti pritisaka na ljude da izađu, ali svesni smo da nas niko ne može terati da skačemo u bazen bez vode i da traži od nas da plivamo - rekao je Đilas.\nKako je rekao, za sada ne može da kaže kako će se koja organizacija opredeljivati, ali da je svakako za zajednički stav SzS neophodno da svaka stranka i organizacija donese pojedinačnu odluku o bojkotu.\n- Narodna stranka je to učinila pre nekoliko dana, Dveri će sledeće nedelje, Stranka slobode i pravde će 1. septembra, ostali će, mislim u prvih 15 dana septembra - rekao je Đilas.\nStranka moderne Srbije: Odluku ćemo doneti kad izbori budu raspisani\niz Stranke moderne Srbije su nakon sastanka saopštili da će odluku o izlasku na izbore doneti kad oni budu raspisani.\n"Do tada ćemo crpeti sve mogućnosti da se izborni uslovi poprave", navodi se u saopštenju Stranke moderne Srbije.\n"Pojedinačno donete odluke o bojkotu izbora smatramo preuranjenim, ali poštujemo svačije pravo da samostalno odlučuje. Ne pristajemo na pritisak da se već danas odlučimo za bojkot izbora. Zagovornici bojkota nisu precizirali ni da li zagovaraju bojkot lokalnih i pokrajinskih izbora, a nije razjašnjeno ni čime će se meriti uspeh bojkota", saopštili su iz ove stranke i naveli da ne postoji ni precizan stav na osnovu kojih kriterijuma će se "procenjivati prihvatljivost izbornih uslova, ni ko o tome odlučuje, niti čiji je stav po tom pitanju merodavan".\n"Međunarodna zajednica je jasno stavila do znanja da neće podržati bojkot izbora, kao što nije podržala ni bojkot parlamenta. To dovodi u pitanje nameru da se bojkotom uskrati legitimitet onima koji formiraju vlast nakon izbora. Konačan stav donećemo i na osnovu predstojećih sastanaka sa evropskim zvaničnicima i nakon sagledavanja stanja u Narodnoj skupštini tokom jesenjeg zasedanja", naveli su iz Stranke moderne Srbije.\nDanašnjem sastanku prisustvovali su predstavnici Narodne stranke, Demokratske stranke, Socijaldemokratske stranke, Dveri, Inicijativa 1 od 5 miliona, Ne davimo Beograd, Dosta je bilo, Nove stranke, PSG, Stranka moderne Srbije. Sastanku se nisu odazvali predstavnici Demokratske stranke Srbije.\nVećina opozicije danas je bojkotovala parlament, a da li bi TOTALNI BOJKOT bio dobra odluka?


E-trgovina u Srbiji i njen razvoj mogu da rastu zahvaljujući inovativnim startapima\nPomenuti blok konferencije projektovan je da detaljnije približi rešenja domaćih startapa i kompanija u oblasti online trgovine, tj. kupovine različitih usluga i proizvoda na Internetu. Tako su se kroz Product Track deo prisutnima predstavili osnivači ili predstavnici firmi iz Srbije koje svojim inovativnim rešenjima nastoje da unaprede i poboljšaju e-commerce sliku i iskustvo na prostoru naše zemlje i šire.\nKroz dvočasovni program predavanja priliku da publici predstave svoje prezentacije imali su predstavnici sledećih firmi: KOV Technology (VOZZi), AKS Fleet Solutions, 60seconds, Sport Vision, BAD SISTEMS i Emitto. Mi vam prenosimo ključne i najzanimljivije momente sa svakog predavanja.\nE-trgovina i digitalizacija servisa u auto industriji\nOvaj deo konferencije otvorio je Marko Basta koji više od tri godine radi na poziciji akvizicije partnera u kompaniji KOV Technology koja stoji iza servisa VOZZi. On je na početku istakao kako je ovaj digitalni servis pomoći na putu ideja ambicioznog osnivača Vladimira Šijakovića, te da je čitava priča krenula još od aplikacije Mile Cvik.\nPomenuti proizvod do danas je značajno evoluirao u kompleksni servis od četiri aplikacije koji korisnicima pruža različite napredne mogućnosti za vozače. Marko dalje objašnjava:\nGledali smo da olakšamo korišćenje servisa korisnicima pa smo, između ostalog, uveli i plaćanje paketa pomoći na putu u okviru aplikacije (platnim karticama), zatim plaćanje osiguranja i slično. U komunikaciji sa korisnicima primetili smo nešto što nas je iznenadilo, a to je da su oni spremni da plate koliko je potrebno da bi kupili željene pakete – jer su zaista dobili uslugu koju smo mi prethodno obećali kroz reklamni materijal.\nBasta dalje otkriva da je u planu ove kompanije da kroz pomenuti servis uvede i elektronske servisne knjižice za automobile koje korisnici održavaju, a u okviru kojih će biti dostupna istorija održavanja vozila. Sa druge strane, serviseri koji čine mrežu partnera dobili bi na taj način digitalizovanu hijerarhiju servisiranja, što bi pojednostavilo čitav proces. Pored toga, plan ovog tima je i širenje u zemlje regiona, a zatim i na tržište Evrope.\nBasta je govorio o nastanku servisa VOZZi koji je počeo kao aplikacija Mile Cvik, te da je u nastanku istog najzaslužniji osnivač i direktor firme KOV Technology, Vladimir Šijaković.\nŠtaviše, kako bi korisnici na tržištu imali više rešenja uz pomoći kojih mogu da održavaju i servisiraju svoja vozila, firma AKS Fleet Solution otpočela je B2B saradnju sa KOV Technology timom, a danas nude niz digitalnih proizvoda koji mogu da olakšaju život vozačima. O tome je govorio direktor ove firme Petar Gavranović:\nNagli razvoj tehnologije nam je omogućio da od startapa dođemo do većeg udela na tržištu. Mi danas kroz našu aplikaciju (Android i iOS), omogućavamo korisnicima da zakažu tehničke preglede, da prate broj dana do sledeće registracije i drugo. Ono što smo takođe implementirali jeste komunikacija sa osiguravajućim kućama i servisima u slučaju nezgoda – a sve što korisnik treba da uradi jeste da stupi u kontakt sa našim centrom kroz aplikaciju kako bi se pokrenuo postupak.\nPetar napominje da je sve ovo proces koji se nikada ne završava, te da će se tek javiti dodatni prostor za unapređenje servisa i aplikacije pomenute firme koja se pored toga, bavi još i prodajom i iznajmljivanjem vozila kao i procenom njihove vrednosti.\nGejmifikacija online kupovine\nNa koji način kupcima poboljšati iskustvo tokom rasprodaja i da li se to može uraditi kroz virtuelni tržni centar? Odgovor na ovo pitanje dao nam je Ivan Kadić iz startapa 60seconds, a koji je govorio na koji način funkcioniše sama aplikacija. Tom prilikom, Ivan je istakao:\nKupci danas obožavaju popuste i spremni su sebe da izlože riziku u fizičkim prodavnicama. Takav trend mora da prestane, pa zato i postoje aplikacije uz pomoć kojih bi brže i bolje ispratili popuste i došli do željene robe, kao što je 60seconds.\nMi smo startovali sa sportskim bredovima koje i danas imamo u ponudi, ali ćemo vremenom uvrstiti i druge brendove koje možete pronaći u tržnim centrima kao što su elektronika, tehnika, nameštaj, putovanja i slično. Plan nam je da do januara 2020. godine u našu virtuelnu prodavnicu uvedemo nove brendove, dok će model rada aplikacije ostati isti – komunikacija sa prodavcima i odabir popusta za određeni proizvod u određenom vremenskom intervalu (što prodavac može i ne mora da prihvati).\nKako Ivan kaže, cilj je da se kroz marketinške kanale, influensere i društvene mreže izgradi i integriše svojevrsna zajednica kupaca koja će generisati komentare i konverzaciju na aplikaciji. Trenutno, ovaj servis ima preko 10.000 aktivnih korisnika, dok je prosečno vreme zadržavanja oko deset minuta, a do sada je obavljeno 1.400 uspešnih kupovina.\nPotencijal ovog startapa prepoznao je i veliki brend kao što je Sport Vision, a o ovoj saradnji govorila je Smiljana Ćelić, koja radi kao e-commerce menadžer u ovoj kompaniji. Ona je dodala da se Sport Vision uvek trudi da unapredi iskustvo e-trgovine kod kupaca oslanjajući se na analitiku, kao i na to da se zadrže kupci na sajtu pružanjem svih potrebnih informacija o artiklu na jednom mestu.\nKako Smiljana kaže, sve što njen tim radi jeste težnja ka premijum izgledu online prodavnice, a iz Sport Vision-a su kroz aplikaciju 60seconds uvideli mogućnost za isticanje manjih brendova koji ne mogu da se dokažu na sajtu među popularnim markama:\nVideli smo da i mi kao velika kompanija možemo da se igramo sa popustima kao i naši korisnici, pa otuda još jedan razlog za saradnju sa ovim startapom. Iskreno, velika očekivanja od ove saradnje nismo imali jer jednostavno nikada pre nismo sklapali takva partnerstva. Međutim, za sada su rezultati odlični. Imali smo 4.000 upita od koji je 40% odobrenih, ili oko 1.000 prodatih artikala.\nJovan je prešao dug put od Niša kako bi beogradskoj publici predstavio sasvim novi proizvod iz domena e-trgovine kompanije BAD SISTEMS. Stefan Vojnović\nPrvi shipping gateway u Srbiji\nKompanija BAD SISTEMS odlučila je da dublje zađe u domen dostave robe i e-trgovine lansiranjem PONY EXPRESS rešenja. Reč je o plug and play sistemu za online prodavnice koje nakon registracije mogu jednostavno da preuzmu plugin i tako se povežu sa ovim sistemom dostave robe. Što se tiče kurira, ova firma poklanja API uz pomoć kojeg mogu komunicirati sa ovim sistemom ali i sa drugim klijentima.\nO novom proizvodu kompanije iz Niša, govorio je Jovan Soldatović, Managing Partner koji je istakao:\nNaš servis traži najbolju moguću opciju za prevoz proizvoda, ili ako je prodavnica već odredila uslove samo obaveštava klijenta o ceni slanja paketa. Vrednosti koje PONY EXPRESS kao servis donosi sa novim mogućnostima su na zadovoljstvo obe strane – prodavca i kurirske službe. Naš cilj je da omogućimo bolju i lakšu komunikaciju između te dve strane ali i da obezbedimo lakšu i bolju dostavu ka kupcima.\nOvaj napredni sistem prevoza robe, počeće sa zvaničnim radom od 15. januara sledeće godine, dok je Beta testiranje već sada dostupno na zvaničnom sajtu.\nNikola Cvetković detaljnije je publici približio način na koji njegov startap nastoji da unapredi i dodatno promoviše marketing kroz direktne poruke korisnicima. Stefan Vojnović\nDirektni marketing je budućnost online oglašavanja\nZatvaranje Product Track dela, ali i same konferencije, pripalo je Nikoli Cvetkoviću, osnivaču startapa Emitto koji je kreiran sa ciljem da unapredi proces marketinga kroz slanje direktnih poruka korisnicima. Nadovezujući se na neke od osnova marketinga, kao što je poznavanje ponašanja i interesovanja kupaca, Nikola kaže da bi kompanije imale dobar efekat u oglašavanju, onda moraju da budu relevantne i dodaje:\nPored toga, veoma je važno da se informacija stavi u pravo vreme i da se distribuiraju kroz pravi uređaj koji vaša publika koristi – a to je pametni telefon. To bi sigurno trebalo da donese dobre rezultate.\nNikola smatra da neki od osnovnih marketinških kanala, kao što su e-mail, organic social media i drugi, ne donose značajne rezultate, kao i da se iz tog razloga sve više, tačnije 24% marketara okreće integraciji direktnih poruka u svrhu promocija. Samo neki od benefita pomenutog načina oglašavanja koje je Cvetković istakao su:\nMomenat real time notifikacija\nDM zaista može da bude koristan za vikend akcije (ako ističu akcije, slanje promocija u narednih dan, dva), katalozi retailer-a (smanjuje cenu distribucije marketinških materijala za 0,2%), Market research (efikasnost feedback-a), Flash sales (slanje sajtova prodavnice sa ponudama kroz poruke).\n“Sa druge strane, sve više korisnika vodi računa o svojoj privatnosti pa će aplikacije za dopisivanje do 2021. godine koristiti bar 2,5 milijardi ljudi. Što se tiče Emitta, do sada smo razvili push notifikacije na web pretraživačima, a u planu nam je integracija rešenja na WhatsApp, Viber, Slack, Spark i druge”, zaključio je Nikola na kraju zvanično zatvorivši OMGcommerce 2019.\n6. 12. 2019. u 21:27 Odgovori\nsve je to dzaba do daljnjeg, kad dostavu vrse samo dve sluzbe – ucenjivaci bex i d expres, koje potpuno zabole uvce za CX\n17. 12. 2019. u 02:39 Odgovori\n…I onda kliknete na http://www.ponyexpress.rs, i ugledate prvu recenicu koja prosto bode oci, u centru centra naslovne strane:\n“Naša paltforma vam omogućava…”\nDanas ocigledno svako moze da bude “predavac”… Cak i onaj koji nije ni pogledao naslovnu stranu “projekta” koji nudi.\n3. 1. 2020. u 01:06 Odgovori\nDodjoh posle dve nedelje, da proverim da li je blam korigovan…\nShvatih da je zapravo adresa https://ponyexpress.rs , na http://www.ponyexpress.rs je nesto drugo?!?\n“paltforma” I dalje stoji.


Zašto se suđenja za ratne zločine u Srbiji kriju od javnosti? - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Saopštenja/Zašto se suđenja za ratne zločine u Srbiji kriju od javnosti?\nFHP je 26. maja 2015. godine poslao zahtev predsedniku Višeg suda u Beogradu da mu odobri snimanje javne objave presude u predmetu Beli Manastir (Zoran Vukšić i dr), zakazane za 29. maj 2015. godine. Svoj zahtev FHP je zasnovao na Zakonu o organizaciji i nadležnosti državnih organa u postupku za ratne zločine, koji predviđa da snimanje glavnog pretresa u cilju javnog prikazivanja može odobriti predsednik suda po pribavljenom mišljenju stranaka. U svom odgovoru od 28. maja 2015. godine, predsednik Višeg suda u Beogradu Aleksandar Stepanović naveo je samo da snimanje objavljivanja presude nije odobreno, bez ikakvog dodatnog obrazloženja.\nZakon o organizaciji i nadležnosti državnih organa u postupku za ratne zločine ne zahteva eksplicitno obrazloženje odluke o zabrani snimanja suđenja. Pa ipak, obrazložena sudska odluka predstavlja neupitni standard vladavine prava i ljudskog prava na pravično suđenje. Kako Evropski sud za ljudska prava navodi u svojoj praksi: Samo davanjem obrazložene odluke može postojati javni nadzor nad sprovođenjem pravde. Takođe, Zakonik o krivičnom postupku (član 365) nalaže da rešenje veća o isključenju javnosti mora biti obrazloženo i javno objavljeno. Kako zabrana snimanja suđenja koja su inače javna suštinski predstavlja jedan vid ograničenja javnosti suđenja, relevantna odredba Zakonika je morala analogno biti primenjena u ovom slučaju.\nIzmenama Zakona o organizaciji i nadležnosti državnih organa u postupku za ratne zločine iz 2009. godine olakšan je postupak snimanja ovih predmeta u odnosu na druge sudske postupke, upravo jer je prepoznata potreba da se javnost upozna sa činjenicama i dokazima o počinjenim ratnim zločinima. Međutim, za više od 12 godina procesuiranja ratnih zločina u Srbiji, javnost nije imala priliku da vidi ni jedno svedočenje žrtava, počinilaca i svedoka ratnih zločina koji učestvuju u ovim predmetima, niti objavljivanje neke presude. Za razliku od Srbije, u Bosni i Hercegovini i Hrvatskoj se suđenja za ratne zločine redovno snimaju i prikazuju preko sredstava javnog informisanja.\nOsim zabrane prenosa i snimanja suđenja za ratne zločine, uvid javnosti u predmete ratnih zločina nezakonito se ograničava i anonimizacijom presuda u ovim predmetima, odnosno zatamnjivanjem pojedinih podataka radi navodne zaštite podataka o ličnosti. U praksi, anonimizacija rezultira prekomernim redigovanjem podataka, koje često uključuje i imena okrivljenih, žrtava, svedoka, pa i advokata, sudija i veštaka, usled čega su presude u predmetima ratnih zločina nečitljive i nepristupačne javnosti. Poverenik za informacije od javnog značaja je ocenio da ova praksa predstavlja prekomernu obradu podataka o ličnosti koja je zabranjena zakonom.\nViše o praksi anonimizacije i predstavljanju suđenja za ratne zločine u javnosti videti u Analizi procesuiranja ratnih zločina u Srbiji.\nPosted On 20th July 2004 ~ Comments Off on Seksualno zlostavljanje Anite Nikolić, carinice iz Vladičinog Hana


SISTEMI PREČIŠĆAVANJA GASOVA - GODES\nSkruberi imaju funkciju pranja i prečišćavanja gasova sa linije galvanizacije.\nUgradjuju se u ventilacione sisteme iza odsisnih ventilatora.\nSkruberima se uklanjaju rastvorljivi gasovi, mokre i suve čestice iz dimnih i otpadnih gasova sa linije galvanizacije. Za odvajanje čestica iz dimnih i otpadnih gasova primenjuje se princip vlaženja čestica, odnosno princip sudara čestica koje se nalaze u gasu i vodenih kapljica.\nSkruberi sadrže tri zone kroz koje prolazi gas sa česticama, a to su: zona vlaženja, zona kontakta i zona izdvajanja.\nSkruberi se koriste pri velikoj koncentraciji nečistoća i velikim količinama otpadnih gasova, za koje bi filterski uredjaji zahtevali čestu promenu filtera, jer se brzo povećava otpor strujanju vazduha, a čišćenje filtera je teško ili nemoguće.\nRadi povećanja efikasnosti prečišćavanja u skruberima se postavljaju punjenja od inertnog materijala (pall prstenovi) u kojima se ostvaruje povećan kontakt izmedju tečne i gasovite faze, a samim tim obavlja se i apsorpcija štetnih materija.\nSkruber i pripadajući rezervoar mogu biti izvedeni su konstruktivno kao jedna cellina ili kao posebni elementi.\nSkruberom se upravlja sa komandnog ormana na platformi skrubera.


Objavljeno: 18.03.2013, 18:13:38\nDinar i peti dan raste, kurs 111,4620 za evro\nDinar će i sutra nastaviti petodnevnu tendenciju rasta prema evru i to 0,2 odsto ili 18 para, tako da će zvanični srednji kurs biti 111,4620 dinara za jedan evro, objavila je Narodna banka Srbije.\nFoto Tanjug, DPpeternek\nBEOGRAD – Dinar će i sutra nastaviti petodnevnu tendenciju rasta prema evru i to 0,2 odsto ili 18 para, tako da će zvanični srednji kurs biti 111,4620 dinara za jedan evro, objavila je Narodna banka Srbije.\nNa mesečnom nivou dinar će oslabiti 0,1 odsto, a na godišnjem za 0,6 odsto.\nIndikativni kurs dinara prema dolaru danas je oslabio 0,7 odsto i iznosio je 86,0245 dinara za dolar.\nSrpska valuta, u odnosu na isti dan prošlog meseca, oslabila je 3,1 odsto, a za proteklih godinu dana opala je 2,2 odsto prema američkom dolaru.\nTagovi: dinar, evro, kurs


Šumadinci rešeni da se „isprse“ lideru - iKragujevac\nDNEVNI HOROSKOP ZA 15. APRIL: Rakovi su zaljubljeni do ušiju, Ribe plivaju u moru problema\nU Kragujevcu prvi šalter za podršku građanima u otvaranju naloga eUprave\nI danas imamo više od 30 preminulih od korone, zaražena još 2.971osoba: Na respiratoru je 259\nCentar za neonatologiju UKC Kragujevac dobio novi inkubator\nVučić: Prešli smo broj od 3 miliona doza vakcina, nastavljamo imunizaciju građana\nU Srbiji i dalje oblačno, ali nešto toplije: Moguća slaba kiša ili kratkotrajni pljuskovi\nODLOŽEN humanitarni koncert za Gavrila\nOpada broj novozaraženih u Šumadiji: U Kragujevcu 68 novoobolelih\nISTORIJSKA POBEDA: Radnički prvi srpski šampion Jadranske lige\nsreda, 18 novembar 2020 13:42\nNa krilima pobede u Pirotu minulog vikenda, košarkaši Radničkog u petak od 18 časova, u svom „SBB Jezeru“, uz direktan prenos na televiziji Arena Sport, dočekuju lidera Košarkaške lige Srbije i jedini neporaženi tim u dosadašnjem delu takmičenja, novosadsku Vojvodinu.\nKragujevčani su, uprkos brojnim kadrovskim problemima, uspeli da naprave podvig na gostovanju iskusnoj ekipi Pirota i upišu prvu pobedu izvan svog „Jezera“ ove sezone.\nBili su učenici Igora Todorovića u konstantnom rezultatskom deficitu maltene čitavu utakmicu, ali nisu gubili nadu da mogu do preokreta. A onda, u samom finišu kada se nije znalo na čiju će stranu rezultatsko klatno prevagnuti, sudbinu utakmice u svoje ruke preuzeo je plejmejker Radničkog Filip Dumić i doneo svom timu četvrti trijumf u sezoni.\nZnali smo da će košarkaši Pirota ući izuzetno motivisani u ovu utakmicu, sa željom da prekinu niz od nekoliko uzastopnih poraza. Sa druge strane, nama je ova utakmica došla samo tri dana nakon poraza na gostovanju OKK Beogradu, gde smo odigrali odlične tri četvrtine, a onda posustali u završnih deset minuta. Mislim da smo u susretu sa Pirotom pokazali izuzetnu snagu karaktera, verovali smo u preokret čak i u trenucima kada smo gubili sa sedamnaest poena razlike, a epilog svega je pobeda u jednoj neizvesnoj i interesantnoj završnici, reči su meč-vinera Filipa Dumića.\nOva pobeda u Pirotu došla je, čini se, u najboljem mogućem trenutku, kako bi podigla moral u taboru Kragujevčana uoči zgusnutog rasporeda utakmica koje ekipu trenera Igora Todorovića očekuju u narednom periodu.\nVeć u petak u „SBB Jezero“ dolazi lider na tabeli, ekipa novosadske Vojvodine, predvođena kragujevačkim trenerom Miroslavom Nikolićem, koji je duži niz godina sedeo na klupi Radničkog.\nNovosađani ne znaju za poraz u dosadašnjem delu takmičenja i sigurno da će na gostovanju u Kragujevcu tražiti način da produže niz uspešnih rezultata. Vojvodina je ekipa sa najmanje primljenih poena u proteklom delu sezone, tako da će ovo biti pravi ispit za kragujevački tim, koji važi za jedan od napadački najpotentnijih u ligi.\nKragujevčani će i na ovom meču nastupiti u oslabljenom sastavu, ali sa čvrstom namerom da se dostojno suprotstave lideru na tabeli i pokušaju da mu nanesu prvi poraz u sezoni.\nU goste nam dolazi lider na tabeli, ekipa Vojvodine, koja igra dobro ove sezone i beleži sjajne rezultate. Dobro su pokriveni na svim pozicijama, a predvodi ih iskusan i dokazan trener Miroslav Nikolić. Kao što je poznato, mi već par nedelja treniramo u skraćenom rosteru zbog povrede Andreje Stevanovića i bolesti Stefana Đorđevića, što malo remeti neke naše planove, ali svi ostali momci iz ekipe daju svoj maksimum da nadomeste njihovo odsustvo. Verujem da ćemo u susretu sa Vojvodinom još jednom pokazati da smo neugodan protivnik za bilo koju ekipu u ligi, uveren je tridesetogodišnji organizator igre kragujevačkog tima.


Amerikanci se u lošim ekonomskim uslovima opredeljuju za gotovu "brzu hranu", bogatu šećerom, masnoćama i kalorijama, sa malo hranljivih sastojaka, izjavila je naučnik Džudit Vajli-Roset sa Univerziteta u Njujorku.\nRezultati istraživanja, sprovedenih na Univerzitetu države Vašington, pokazuju da povećanje siromaštva od 10 odsto izaziva povećanje gojaznosti među odraslim Amerikancima. Stručnjak za ishranu i gojaznost Beri Popkin izjavio je da se već zapaža "globalni porast dece obolele od dijabetesa, koja će u 30. i 40. godini života ostajati bez prstiju, bez udova i vida."\nStručnjaci navode da je lakše prejesti se brze hrane, jer je ukusna i navode da se jede više kako bi se osoba zasitila. Nutricionisti smatraju da vlade treba da intervenišu da voće i povrće postane jeftinije i pristupačnije. Oni dodaju da ljudi takođe treba da nauče da kuvaju jeftiniju, ali hranljiviju hranu.